Xudu Məmmədov — Vikipediya\nXudu Surxay oğlu Məmmədov\n14 dekabr 1927\nMərzili, Ağdam, Azərbaycan SSR, SSRİ\n15 oktyabr 1988 (60 yaşında)\nGeologiya-mineralogiya elmləri doktoru (1970)\nXudu Məmmədov (14 dekabr 1927, Mərzili – 15 oktyabr 1988, Bakı) — Azərbaycanlı elm adamı və ictimai-siyasi xadim, professor, AMEA-nın müxbir üzvü, Geologiya-mineralogiya elmləri doktoru, Milli Azadlıq Qərargahı təşkilatının qurucularından (1969), Böyük Britaniya Kral Akademiyasının fəxri üzvü (1957)\n3 Elmi Tədqiqat İşləri\n7 Elmi əsərləri\nXudu Surxay oğlu Məmmədov 1927-ci il dekabrın 14-də Ağdam rayonunun (Azərbaycan) Mərzili kəndində anadan olmuşdur. Ağdamda orta məktəbi bitirən Xudu Məmmədov Azərbaycan Dövlət Universitetinin Geologiya-Coğrafiya fakültəsinin Geologiya şöbəsinə daxil olur, 1951-ci ildə təhsilini fərqlənmə diplomu ilə başa vurur və müəllimi Heydər Əfəndiyevin təkidi ilə Azərbaycan Elmlər Akademiyasının Kimya İnstitutuna təyinat alır.\nXudu Məmmədov daha sonra SSRİ EA-nın Kristalloqrafiya İnstitutunun aspiranturasına daxil olur. Namizədlik dissertasiyasının ilkin mövzusu "Borosilikat-aksinit mineralının quruluşunun təyini" olmuşdur. Amma quruluşu açmaq üçün eksperimental materiallar alınması ərəfəsində (1952-ci il) yapon tədqiqatçıları bu mineralın quruluşunu təyin edirlər. 1955-ci ildə X.Məmmədov SSRİ EA-nın Kristalloqrafiya İnstitutunun elmi şurasında "Kristalloqrafiya və Kristallofizika" ixtisası üzrə "Ksonolit və vollastonit minerallarının kristal quruluşu" mövzusunda müvəffəqiyyətlə namizədlik dissertasiyası müdafiə edir.\nXudu Məmmədov bir neçə dəfə Con Bernalın qonağı olmuş, 1966-cı ildə isə təqribən bir il onun laboratoriyasında çalışmışdır.\nAzərbaycanlı kristalloqraf-alim 1970-ci ildə geologiya-mineralogiya elmləri doktoru, 1973-cü ildə professor elmi adlarına layiq görülmüşdür.\nO, 1957-ci ildən Azərbaycan Elmlər Akademiyasının Qeyri-üzvi və Fiziki Kimya İnstitutunun struktur kimya laboratoriyasının müdiri vəzifəsində çalışmışdır. Əsas elmi işləri kristallokimya sahəsindədir.\n1969-cu ildə Xudu Məmmədov doktorluq dissertasiyasını müdafiə etmiş, 1970-ci ildə geologiya-mineralogiya elmləri doktoru, 1973-cü ildə professor elmi adlarına layiq görülmüşdür.\nXudu Məmmədov 1976-cı ildən Azərbaycan Elmlər Akademiyasının müxbir üzvüdür.\nXudu Məmmədov bir neçə illik tədqiqatların yekunu olaraq, 1960-cı ildə "Kalsium-silikatları və hidrosilikatları və hidrosilikatların kristallokimyası" monoqrafiyasını yazır.\nSilikat birləşmələrindən bir çoxunun quruluşunu müəyyənləşdirmiş, həmin birləşmələr sinfi ilə boratlar, karbonatlar, yarımkeçiricilər və s. arasında kristallokimyəvi qohumluq olmasını aşkara çıxarmış, 50-dən çox üzvi liqandlı kompleks birləşmənin molekul və kristall quruluşunu öyrənmiş, tədqiqatlarında elektronoqrafiya, rentgen-spektral analiz və hidrotermal sintez üsullarından geniş istifadə etmişdir. O, 250 elmi əsərin, 10 müəlliflik şəhadətnaməsi və 3 monoqrafiyanın müəllifidir. Xudu Məmmədovun rəhbərliyi ilə 10 elmlər doktoru və 35 fəlsəfə doktoru yetişdirilib.\nXudu Məmmədov qısa müddət ərzində rentgen quruluş təhlili üsulunun I və II mərhələlərini yüksək səviyyədə mənimsəyir, hətta quruluşun təyini üçün çox vacib olan naməlum quruluşda simmetriya mərkəzinin olub-olmamasını bir adla Paterson elektron sıxlığından “üç pik” teoremi əsasında yüksək dəqiqliklə təyin edir. O, göstərir ki, Paterson elektron sıxlığında bir düz xətt üzərində biri-birindən bərabər məsafədə yerləşən üç pikdən mərkəzdə yerləşən pikin ağırlığı kənarlarda yerləşən piklərin ağırlığından iki dəfə çox olan halda quruluşda simmetriya mərkəzi olur. Xudu Məmmədov bu teoremin yüksək dəqiqliklə riyazi və həndəsi isbatını vermişdi. Quruluş təhlili sahəsində mövcud ədəbiyyatlara bu, “X.Məmmədovun üç pik teoremi” kimi daxil edilmişdir.\nXudu Məmmədov aldığı eksperimental məlumatlar əsasında hesablanmış Paterson elektron sıxlığının araşdırılmasından, statstik üsullardan, Xarker-Kasper bərabərsizliyindən və müxtəlif mərhələlərdə təkrar yaxınlaşma üsullarından məharətlə istifadə edərək, ksonotlit mineralının quruluşunu təyin edir. Bu quruluş silikat kimyasında – sement kimyasında dövrün ən böyük kəşfi idi. Həmin illərdə sovetlərin ən çox oxunan mətbuat orqanlarında Xudu Məmmədovun əldə etdiyi elmi nəticələr sovet elminin ən böyük nailiyyəti kimi dərc olunmuş və “Soyuz” jurnalında X.Məmmədovun böyük şəkli və elmi nəticələri barədə geniş məlumat verilmişdir.\n1955-ci ildə X.Məmmədov SSRİ EA-nın Kristalloqrafiya İnstitutunun Elmi Şurasında “Kristalloqrafiya və Kristallofizika” ixtisası üzrə “Ksonotlit və vollastonit minerallarının kristal quruluşu” mövzusunda müvəffəqiyyətlə namizədlik dissertasiyası müdafiə edir və geologiya-mineralogiya elmləri namizədi alimlik dərəcəsi alır.\nX.Məmmədovun görkəmli alim Con Bernalla ilk görüşü 1956-cı ildə olur. O vaxt Moskva şəhərində Beynəlxalq Sülh Konfransı keçirilir. Con Bernal laboratoriyasında uzun müddət problem quruluşlarından olan ksonotlit və vollastonit minerallarının quruluşunu yüksək dəqiqliklə təyin edən X.Məmmədovla görüşür. İnstitutda elmi diskussiyadan sonra X.Məmmədovla tanışlıq onu çox heyrətləndirir və onu Londona “Sement Silikatlarının Quruluşunun Tədqiqi” elmi mərkəzinə dəvət edir.\nBu tanışlıqdan sonra Xudu Məmmədov iki dəfə Con Bernalın qonağı olmuşdur. 1960-cı ildə 20 gün, 1966-cı ildə isə 10 ay. Con Bernal da öz növbəsində Bakıda Xudu müəllimin qonağı olmuş və özünün bağışladığı “Elm haqqında elm” kitabında belə avtoqraf yazmışdı: “Canlı və cansız təbiəti vəhdətlərindən böyük alim Xudu Məmmədova”.\nSSRİ EA Kristalloqrafiya İnstitutunun aspiranturasını bitirib, 1955-ci ilin oktyabrında elmlər namizədi kimi Bakıya qayıdan Xudu Məmmədov Azərbaycan EA-nın Kimya İnstitutuna baş elmi işçi kimi qəbul olunur, elə həmin ildə kristallokimya laboratoriyası yaranır və X.Məmmədov ona rəhbər təyin edilir.\nX.Məmmədov bir neçə illik tədqiqatlarının yekunu olaraq 1960-cı ildə “Kalsium silikatları və hidrosilikatların kristallokimyası” monoqrafiyasını yazır. Sement silikatların quruluşuna dair monoqrafiya yazılmasına London nəşrlərindən sifariş olsa da, bu monoqrafiyanı X.Məmmədov azəri-türkcəsində yazdı. Silikat kimyası üçün fundamental əhəmiyyətə malik olan bu əsər Azərbaycan elm tarixində kristallokimyaya dair doğma dilimizdə ilk kitab idi.\n1960-cı ildə X.Məmmədov ilk dəfə “Qarışıq quruluşlar” anlayışı yaradır. 1980-ci illərin əvvəlində bu hadisə xarici elmi mətbuatda polisomatizm hadisəsi kimi səslənir. 1960-cı ildə çap olunan monoqrafiyada isə X.Məmmədov bu hadisəyə tam aydınlıq gətirmişdi.\n1960-1970-ci illərdə artıq elm aləmində “Kristallokimyaçıların Bakı məktəbi” kimi tanınmış laboratoriyanın əməkdaşları X.Məmmədovun rəhbərliyi ilə dünya laboratoriyalarının problem axtarışlarından olan quruluşları açmağa qadir idilər. Bu illərdə X.Məmmədov artıq dünya səviyyəsində qəbul edilmiş, kristalloqrafların görkəmli liderləri səviyyəsinə ucalmışdır.\nDiorto silikatlar və ortoboratların quruluşu arasında kristallokimyəvi analogiyaya aşkarlıq gətirməsi X.Məmmədovun kristallokimya sahəsində ən uğurlu elmi tədqiqatlarından biridir.\nX.Məmmədovun elmdə əldə etdiyi ən uğurlu nailiyyətlərdən biri də qeyri-üzvi bağlayıcı xassəli maddələrin atom səviyyəsində öyrənmək, yəni bağlayıcılıq yaradan əlamətlərin kristallokimyəvi kriteriyalarını vermək olmuşdur. O qeyd edirdi ki, “praktiki istifadə olunan bütün qeyri-üzvi bağlayıcılar sement silikatlarının quruluş analoqudur”. Bu ifadə bağlayıcılıq xassələri müşahidə olunan maddələrin quruluşlarının kristallokimyəvi araşdırılmasının nəticəsi idi. X.Məmmədov yüksək səviyyəli kristallokimyəvi təhlili “silikatların və digər qeyri-üzvi bağlayıcıların ümumi xüsusiyyətlərinin olması, onlarda portlandit və ya onun analoqu olan quruluş bloklarının olmasıdır”. Bu bağlayıcılar kimyasında (sement və s.) bağlayıcı xassələrin quruluş kriteriyası – X.Məmmədov kriteriyası adlanır. Beləliklə, bağlayıcıların ümumi quruluş xüsusiyyətlərinin aşkarlanması elementlərin individual xüsusiyyətlərinin bağlayıcı xassələri ilə əlaqələndirməyə imkan verir. Bu da ki, məlum xassəli-bağlayıcı maddələrin alınması istiqamətində düzgün və yeni mərhələ idi.\nX.Məmmədov 1969-cu ildə Azərbaycan EA-nın Geologiya İnstitutunda “Kalsium silikatlarının və hidrosilikatlarının kristallokimyası” mövzusunda doktorluq dissertasiyası müdafiə edir və geokimya-mineralogiya elmləri doktoru alimlik dərəcəsi alır. Akademik N.V.Belov və Moskva şəhərindən opponent kimi müdafiədə iştirak edən professorlar M.Dorfman və E.Makarov işi yüksək qiymətləndirirlər.\nX.Məmmədov 1970-ci illərin çox sevdiyi ölməz sənətkar və görkəmli alim Üzeyir bəy Hacıbəyovun xatirəsinə həsr etdiyi “Qoşa qanad” əsərini yazır. Əsər elm və sənətin vəhdətinə həsr edilmiş fundamental elmi araşdırmaların nəticəsi idi. İlk dəfə bu əsər “Ədəbiyyat və incəsənət” qəzetində çap olunur. 1974-cü ildə isə “Gənclik” nəşriyyatı eyniadlı kitab kimi nəşr edir. Kitab, istedadlı filosof Ziyəddin Göyüşovun “Zirvəyə çağıran səslər” başlıqlı ön sözündən, dörd fəsildən və son sözdən ibarətdir.\nXudu müəllimin görkəmli kristalloqraf olması təbiətə atom səviyyəsində baxış etməsinə imkan yaradır. O qeyd edir ki, “İstər canlılar, istərsə də cansızlar kimyəvi elementlərin mümkün varlıq formalarıdır. Cansızlara nisbətən canlılarda mürəkkəbləşmə mərhələlərinin sayı müqayisəolunmaz dərəcədə çoxdur (cansızlar-atomlar, molekullar, maddələr, kristallar, materiyalar; canlılar – atomlar, molekullar, molekul qrupları, hüceyrələr, hüceyrə kolonyaları, orqanellər (toxumalar), orqanlar və s.). Hər bir səviyyənin fərdləri özündən sonrakı səviyyə üçün quruluş vahidi rolu oynayır”. Görünür ki, X.Məmmədovun qeyri-üzvi kristallokimyada yaratdığı “irsilik prinsipi” onun təbiəti dərindən öyrənməsinin, təbiətə münasibətinin nəticəsidir.\nX.Məmmədova görə, yaradıcılığın əsasında üç cəhətin ahəngdar birliyi lazımdır:\nİstedad – sənətkarlığa məxsus cilalanmış, həssas, təbii xüsusiyyət;\nDünyagörüşü – xarici aləmin beyində ümumiləşmiş əksi, xarici aləm və özün haqqında mühüm hissəsi obyektiv olan bilik;\nSənət texnikası – yazı, rəngkarlıq, bəstələmək, ifaçılıq texnikası, uyğun peşələr üçün zəruri olan xüsusiyyət.\nXudu Məmmədov elm və sənətin mahiyyətcə eyni səbəblərdən asılılığını belə ifadə edir: “Elm və sənətin hər ikisində istedad uçuş qüvvəsi olduğu halda, dünyagörüşü uçuşa istiqamət verən, yolun doğruluğuna əminlik yaradan, gedilmiş yolu bir də getməyə qoymayan, bizi nöqtə ətrafında fırlanmağa qoymayan səbəbdir”. İki anlayışın, iki qanadın oxşarlığı necə də konkret, aydın bir şəkildə ifadəsini tapır.\nDünyagörüşün genişləndirmə yollarından yazan X.Məmmədov göstərirdi ki, birinci amil təhsil sistemindən doğru istifadə etmək, vaxtsız ixtisaslaşmaların əhəmiyyətsizliyini, təbiət və emosiyalar yaradan fənlərin mənimsənilməsinin eyni dərəcədə vacibliyini göstərirdi.\nX.Məmmədov məktəbinin əsas elmi istiqamətlərindən biri də “Boratların quruluşu, faza çevrilmələri və kristallokimyası” problemi idi.\nBu işlərin əsasında X.Məmmədovun tədqiatlarının özəyini təşkil edən kalsium silikatlarının kristallokimyasını zənginləşdirmək dururdu. Belə ki, Ln3+ B3+ Ca2+ Si4+ heterovalent izomorf əvəz olunma hadisəsi Ln boratların quruluşunun kalsium silikatlarının quruluşu ilə analoji olduğunu göstərirdi. Burada ən ciddi müxtəliflik bor ionunun ölçüsünün silisium ionuna nisbətən kiçik və silisium kationundan fərqli olaraq bor kationunun dəyişkən koordinasiyaya malik olması idi.\n1980-ci illərdə X.Məmmədov nadir torpaq elementləri və sulfidlərinin və sulfoduzlarının quruluşu ilə mürəkkəb tərkibli oksidlərin – silikatların və boratların quruluşu arasında oxşarlıq olduğunu kristallokimyəvi faktorlar əsasında yüksək səviyyədə elmi dəlillərlə sübut edir.\n1981-ci ildə X.Məmmədovun “Naxışların yaddaşı” kitabı çap olunur. O, qədim naxışların araşdırılması ilə türkçülüyün izlənməsinin mümkünlüyündən danışırdı. Eramızdan çox-çox əvvəl türklərin məskunlaşdığı ərazilərdə tapılan sənət nümunələrində simmetriya elementlərindən istifadə olunmasını kristalloqrafiya elmimizin, qədim türk tayfalarında, müxtəlif sənətkarların yaratdığı əşyalarda müşahidə olunması bu elmin yaradıcılarının özümüzə məxsusluğunu yüksək səviyyədə əsaslandırırdı. Qədim əşyaların üzərində ornamentlərin köçürülmə simmetriyasına tabe olması, XII əsr mağara memarlıq abidələrinin birində üçtərtibli simmetriya oxuna malik fraqmentin sıx yerləşmə prinsipi ilə müstəvi səthi doldurması və həmin prinsiplə Bərdə türbəsinin (1322-ci il) silindr formalı səthinin dördtərtibli simmetriya elementini saxlamaqla “Allah” kəlməsi ilə doldurulması və s. Qədim ornamentlərimizdə müəyyən kristallik maddələrin quruluşu ilə eynilik müşahidə edən X.Məmmədov əcdadlarımızın quruluş təsəvvürlərinə malik olmalarını fərəhlə söyləyirdi. Məsələn, İsfahan məscidində naxışların biri 5, 6, 10 həlqəli boşluqlara malik silisium-oksigen tetraedr layına uyğun gəldiyini göstərir. Silisium 4-oksidin (SiO2) modifikasiyalarının birinin quruluşu ilə XI əsr Bərdə türbəsində və Türkiyənin Mardin şəhərində (XIII əsr) memarlıq abidələrində müşahidə olunan naxışların eyniliyi və yaxud Sahib Ata məscidində istifadə olunan naxışlarla sajinit mineralının quruluşunda müşahidə olunan tetraedr torunun eyniliyi (hər iki halda 5 və 8-lik boşluqlar növbələşir). Kanasit mineralının quruluşunun proyeksiyasının qədim xalçalar və kilimlər üçün çox tipik olması. Bu oxşarlıqlardan başqa “Naxışların yaddaşı” kitabında X.Məmmədov simmetriya qanunlarından və sıx yerləşmə prinsiplərindən istifadə edərək müxtəlif tip fraqmentlər əsasında fonsuz tablolar toplusu yaratmışdır. Bu yüksək elmi nailiyyətlərin nəticəsi idi ki, 1981-ci ildə Vaşinqton beynəlxalq “Perqamon Pres” nəşriyyatının çapdan buraxdığı irihəcmli “Simmetriya” məcmuəsinin “Kristalloqrafik naxışlar” bölməsi X.Məmmədov tərəfindən yazılmışdır.\n1980-ci illərin axırlarında Azərbaycanımızın ağrılı-acılı günləri başladı. Keçmiş SSRİ-nin rəhbərləri “yenidənqurma” adı altında erməni cəlladlarına yeni imkan yaratdı. Torpaqlarımız üzərində dövlət quran, tariximiz əsasında özünə tarix yaradan, mədəniyyətimizi özününküləşdirməkdə davam edən alçaq qonşularımız Azərbaycanın gözəl guşələrindən biri olan Dağlıq Qarabağı özününküləşdirmək fikrinə düşür. İlk erməni ayaqları bu torpaqlara dəyən gündən 170 ilə yaxın bir vaxt keçməsinə baxmayaraq, Dağlıq Qarabağı qədim erməni torpağı elan edirlər. Ağdam rayonundakı iki gənci ermənilər vəhşicəsinə qətlə yetirir. İlk qan tökülür, cinayətkar cəzasız qalır.\nBu hadisələr – milli iztirablar Xudu Məmmədovun qəlbini ağrıdır, o, heç nə edə bilmədiyinə görə əzab-əziyyətlər çəkir.\nAzərbaycanın – Qarabağın dərdi Xudu Məmmədovun ölümünü tezləşdirir. 1988-ci ilin oktyabrın 15-də sənətinin vurğunu olduğu, Şərqin böyük dahisi Üzeyir bəy Hacıbəyovun ev muzeyində dünyasını dəyişir.\nXudu Məmmədov klassik ədəbiyyatı və şeiriyyatı çox sevirdi. Onun mütaliə etmək vərdişi çox güclü idi. Əslində, onun təmasda olduğu elitar mühit də bunu tələb edirdi. B.Vahabzadə, N.Rzayev, C.Heyət və s. kimi həmsöhbətlərlə xırda və lazımsız şeylərdən danışmaq mümkün deyildi. Bu, həm də onun daxili tələbatı idi. O öz şəxsiyyətinə çox ağır şərtlər qoymuşdu, həyat tərzini bu ağır şərtlərə uyğun qurmuşdu. Odur ki, Xudu Məmmədovun iç dünyası alilik zirvəsində idi. Bunun təsdiqi ola biləcək nümunələr onun çox dəyərli deyimləridir. Bu deyimlər Xudu Məmmədovun yaşam fəlsəfəsinin inikası olub, çox zəngin, “müxtəlif istiqamətli”, xeyirxahlıqla dolu bir ömrün böyük mənasını əks etdirir. Yalnız böyük ürək sahibləri, “kişi sözünə” önəm verənlər, vicdan qarşısında hər an hesabatlı olanlar, əyilməzlər, vətən sevənlər, xalqı üçün şam kimi yananlar, təkəbbürdən uzaq olanlar, ali insanlıq zirvəsində duranlar bu deyimləri ifadə etmək qüdrətində olurlar.\nElmi Tədqiqat İşləri[redaktə | mənbəni redaktə et]\nGörkəmli alim Xudu Məmmədov 345 elmi əsərin müəllifi olmuşdur ki, onların da 11-i ixtira olub, keçmiş SSRİ-nin müəlliflik şəhadətnamələri ilə müdafiə olunmuşdur. Onun rəhbərliyi altında 18 elmlər namizədi və iki elmlər doktoru hazırılanmışdır.\nXudu Məmmədovun bayatıları və şerləri də onun incə qəlbli, duyğulu bir insan olduğunu göstərir. Onları Siz də oxuyun və bu duyğulardan özünüzə pay götürün.\n1990-cı ildə Xudu Məmmədovu (ölümündən sonra) Azərbaycan Xalq Cəbhəsinin İdarə heyəti milli-azadlıq hərəkatındakı xidmətlərinə görə Məhəmməd Əmin Rəsulzadə mükafatına layiq görmüşdür.\nXudu Məmmədov "Şərəf nişanı" (1967),\n"Qırmızı Əmək Bayrağı" (1986) ordenləri,\nAzərbaycan SSR Ali Sovetinin "Fəxri fərmanı" və bir sıra medallarla təltif olunub.\n2017-ci ilin noyabrında Azərbaycan Milli Elmlər Akademiyasında Xudu Məmmədovun 90 illik yubileyi qeyd olunmuşdur.\n1. Məmmədov X.S. "Kalsium silikatları və hidrosilikatlarının kristallokimyası". Bakı. Azərb.EA-nın nəşriyyatı. 1960.128 s.\n2. Məmmədov X.S., Əmirəslanov İ.R., Nəcəfov H.N., Mürsəliyev A.A. "Naxışların yaddaşı". Azərb.Dövlət nəşriyyatı. Bakı, 1981. 102 s.\n3. Xudu Məmmədov "Elim köməyim olsun" Bakı, 2002, 121 s.\n4. Xudu Məmmədov "Qurdum ki, izim qala" Bakı, 2007. 360 s.\n5. Мамедов Х.С., Бахтияров И.Х. "Структурные аспекты перитектических реакций" Баку, ИФАН. 1988. 57 с.\n6. Доклады Академии Наук СССР: "О кристаллической структуре ринкита [Na (Ca, Ce)2 (Ti, Ce) O- (Si2O7)F] ", 1963 Том 150. №12, стр.167–170.\n7.Доклады Академии Наук СССР: "О кристаллической структуре минералов группы мурманита — ломоносовита", 1965, Том 162. №3, стр.1409–1411.\n8. Журнал структурной химии: "Кристаллическая и молекулярная структура бис-(-O-бензол-бензоата) медь (II) п-1-анилина", 1979, Том 20, №1, стр.89–93\n9. Доклады Академии Наук Азерб.ССР: "Кристаллическая и молекулярная структура п-нитробензоата диспрозия (III)", 1981, Том 37, №2,стр.42–45\n10. Журнал "Координационная химия": "Исследование термического разложения п-оксибензоатов металлов", 1986, Том 12, Выпуск 1. стр.37–46\n11. Журнал структурной химии "Структура дегидрата био(фермиато) био(никотинамит) диаквомеди (II)", 1986, Том 27, №2, стр.123–132\n12. Журнал "Координационная химия" "Кристаллическая и молекулярная структура комплекса [Pb(o-HOC6H4COO)2H2o]", 1987, Том 13, Выпуск 10, стр.1412–1417\nBayatıları[redaktə | mənbəni redaktə et]\nElmi fəaliyyəti ilə yanaşı bayatıları ilə də tanınır.\nÇiy yumurta soyulmaz,\nGöydə ulduz sayılmaz,\nBütün xalqlar oyandı,\nMənim xalqım ayılmaz.\nElm köməyim olsun,\nƏlim köməyim olsun,\nKimsəyə yük olarsam,\nÖlüm köməyim olsun\nEl arxadır, güvən, gəz,\nDağda bitər güvəngəz.\nNə dövlətə bel bağla,\nNə fələyə güvən gəz\nNaxışların yaddaşı (film, 1973)\n"Qarabağın görkəmli şəxsiyyətləri:Xudu Məmmədov (1927-1988)". "Virtual Qarabağ" İKT Mərkəzinin rəsmi portalı (az.). virtualkarabakh.az. 2013. 2017-12-22 tarixində orijinalından arxivləşdirilib. İstifadə tarixi: 2014-10-14.\n↑ Canlı və cansız təbiətin vurğunu olan Sirri-Xuda\n↑ APA TV. "AMEA-da Xudu Məmmədovun 90 illiyi qeyd olunub" (az.). Youtube.com. 21.11.2017. İstifadə tarixi: 2017-11-22.\n↑ "Musavat.com - İki şagirdlə bir akademikin söhbəti. Rafiq Əliyev: "Bizim nəzəriyyə Çinə ildə yüz milyardlarla dollar gəlir gətirir"". 2011-11-08 tarixində orijinalından arxivləşdirilib. İstifadə tarixi: 2011-09-22.\nAğdam Çay evi\nAğdam Çörək Müzeyi\nMənbə — "https://az.wikipedia.org/w/index.php?title=Xudu_Məmmədov&oldid=6414194"\n15 oktyabrda vəfat edənlər\nBu səhifə sonuncu dəfə 22 aprel 2022 15:52 tarixində redaktə edilib.


PƏRDƏLƏRi AÇ, FUTBOLA BAXIRAM!\nBloq › Ölkələr\nVizam.az 27 iyul 2018 1488 baxış 1 dəq. oxu\nDüşünün ki, öz mehmanxana otağınızdasınız. Futbola baxmaq istəyirsiniz və televizoru qoşmaq əvəzinə pərdələri açırsınız. Bəli, West Ham United hoteli məhz belə çılğın futbol azarkeşləri üçün əla məkandır.\n3 ulduzlu West Ham United hoteli sizə oyandığınızda birbaşa öz otağınızdan Upton Parkı (West Ham United komandasının oyunlarını keçirdiyi stadion) görmək şansı təklif edir. Dünyada pəncərəsindən belə gözəl və yaddaqalan atmosferi görə biləcəyiniz tək hotel buradır. Mehmanxananın yerləşməsi də nəqliyyatın sıx olmadığı, turistlərin gəzib görmək üçün üz tutduqları “London Docklands”ə, “Canary Wharf”a və “Excel Exhibition Center”ə rahat gedə biləcəyiniz bir yerdədir. 3 ulduzlu West Ham United hoteli sizə oyandığınızda birbaşa öz otağınızdan Upton Parkı (West Ham United komandasının oyunlarını keçirdiyi stadion) görmək şansı təklif edir. Dünyada pəncərəsindən belə gözəl və yaddaqalan atmosferi görə biləcəyiniz tək hotel buradır. Mehmanxananın yerləşməsi də nəqliyyatın sıx olmadığı, turistlərin gəzib görmək üçün üz tutduqları “London Docklands”ə, “Canary Wharf”a və “Excel Exhibition Center”ə rahat gedə biləcəyiniz bir yerdədir.\nFutbol həvəskarısınızsa bu hoteldə gecəsi 100-180$ intervalında, meydanı yaxından və möhtəşəm bucaqdan rahat şəkildə izləyə bilərsiniz.\nHotel evlənmək istəyən cütlüklərin “love story”lərini daha da rəngarəng etmək məqsədilə ev sahibi olan komandanın soyunub-geyinmə otağında hər bir şəraiti yaradıb. Cütlər stadionun hər yerində şəkil çəkdirə bilir və evlilik mərasimləri üçün ayrılan zallarda məclislərini keçirə bilirlər. Daha çox West Ham United azerkeşi olan cütlüklərin üz tutduğu məkanın qiymətləri rəhbərliklə danışıqlardan sonra qərarlaşdırılır.\nƏgər Londona üz tutacaqsınızsa və hələ də qalmaq üçün yer rezervasiya etməmisinizsə, West Ham United hoteli sizin istirahətiniz üçün fərqli məkan ola bilər. Bu məkana səyahət etmək üçün sizdən Böyük Britaniya vizası əldə etmək tələb olunur. Sənədləşmə prosesi üçün Pickvisa.com hər zaman yanınızdadır.\nMüəllif: Alekber Kerbalayev\nBAHALI YENİ ZELANDİYA


"Prezident tərəfindən çox mühüm addımlar atılıb"\n26 Aprel 2019 11:17 | 1 151\n“Bu il Azərbaycan Prezidenti cənab İlham Əliyev tərəfindən çox mühüm addımlar atılıb. Dövlət başçısı ölkənin xaricdə beynəlxalq səviyyədə nüfuzunun daha da artırılması üçün böyük işlər görüb. Qeyd edə bilərik ki, həm ikitərəfli, həm də çoxtərəfli çox böyük layihələr həyata keçirilib. Buna misal olaraq Cənub-Şimal layihəsini, TAP, TANAP layihələrini və s. göstərə bilərik”. Bunu SİA-ya açıqlamasında millət vəkili Aytən Mustafayeva deyib.\nOnun sözlərinə görə, bunlar hamısı Azərbaycanın iqtisadi cəhətdən nəinki inkişafı, eləcə də onun təşəbbüskarı və vəsait qoyan investor ölkə kimi də dünyada tanıdır: “Ümumiyyətlə, Davosda keçirilən görüşlər və orada iqtisadi baxımından ayrı-ayrı sahələrə aid verilən reytinqlər də Azərbaycanın xeyli irəlilədiyini göstərdi. Təbii ki, bu da cənab Prezidentin yürütdüyü siyasətin, ölkədə icraçılar qarşısında qoyduğu vəzifələrin icrası ilə bağlı əldə olunan nailiyyətlərin göstəricisidir.\nHəmçinin beynəlxalq siyasətdə Azərbaycanın çox uğurlu rol oynaması onu təsdiq edir ki, ölkəmizin düşünülmüş, balanslaşdırılmış siyasəti yüksələn xəttlə inkişaf edir. Azərbaycanın müharibə şəraitində olmasına baxmayaraq ölkəmiz geostrateji baxımından həm barışdırıcı, həm də birləşdirici rolu müvəffəqiyyətlə oynamaqdadır. Eləcə də ikitərəfli görüşlər də göstərir ki, Azərbaycanın Rusiya, İran, Avropa ölkələri ilə əlaqələri inkişaf etməkdədir. Bu siyasəti cənab Prezidentimiz uğurla həyata keçirir. Bu bizim üçün çox müsbət bir göstəricidir”.


“Bank aktivləri 6,8%, kredit qoyuluşları 13%, bank depozitləri 70% azalıb” | Azadliq\n30 İyul 2018 11:58\nİqtisadiyyatda baş verən tənəzzül elementləri bank sektorunda da əsas parametrlər üzrə geriləmələri də özündə ehtiva edir. Bu baxımdan bank sektoru üzrə yarımillik göstəricilər düşünmək üçün əsaslar verir. Bütövlükdə bank sektorunun bütün göstəricilərini deyil, onu xarakteriza edən bir neçə vacib əlamətləri sizlərlə bölüşmək istəyirəm.\nBank sektorunun aktivlərində azalmalar baş verib. Söhbət ötən ilin (30.06.2017) müvafiq dövrü ilə müqayisədə bank sektorunun aktivlərində 6,8 faizlik geriləmələr qeydə alınıb. Əgər 30.06.2017-ci il tarixində aktivlərin həcmi 30.04 mlrd manat təşkil edirdisə, 30.06.2018-ci ildə bu göstərici 28 mlrd manat olmuşdur.\nBankların kredit portfelində də azalmalar müşahidə olunub. Əgər ötən ilin yarım illik göstəricilərinə görə bankların ümumi kredit portfeli 13.46 mlrd manat səviyyəsində idisə, bu ilin 6 aylıq göstəricilərində bu rəqəm 11.71 mlrd manat təşkil etmişdir. Yəni, kreditlərin verilməsi üzrə 13 faizlik azalma qeydə alınıb. Bu isə o deməkdir ki, həm istehlak, həm də biznes kreditləri üzrə banklar bazar iştirakçıları üçün cəlbediciliyi təşviq edə bilmir. Kreditləri sata bilməyən bank insitutları, paralel olaraq depozitlərin cəlbi üzrə də əhəmiyyətli geriləmələri ilə diqqəti cəlb ediblər. Söhbət bankların depozid cəlbindən gedir. Əgər 2017-ci ilin yarımillik dövrü ərzində banklarda olan depozitlərinin həcmi 3.99 mlrd manat təşkil edirdisə, bu ilin analoji zaman kəsiyi üçün cəmi 1,18 mlrd. manat səviyyəsinə düşüb. Bu isə onu deməyə əsas verir ki, depozitlərin cəlbində 70.5%-lik azalma baş verib. Bu vətəndaşların əmanətə transformasiya olunan gəlirlərinin zəifləməsi, banklara olan inamın azalması və s. səbəblərlə bağlı ola bilər.\nLakin göründüyü kimi bank sektorundakı problemlər təkcə resursların cəlbi və satışı ilə bağlı olmamışdır. Eyni zamanda institsional problemlərdə özünü açıq göstərmişdir. Belə ki, bankların fəaliyyətindəki geriləmələr onların bəzi strukturlarının ixtisar edilməsi ilə nəticələnmişdir. Düzdür, bütün banklarda çalışan 16 min nəfərdən çox işçi heyətində ixtisarlar baş verməmişdir. Lakin bank filiallarının 49-u bağlanmışdır.\nBütün bunlar onu deməyə əsas verir ki, bank sektorunun iqtisadiyyatı qidalandırmaq imkanları zəifləyir. İqtisadiyyatın “qan-damar” sisteminin təmin olunma səviyyəsi onu dinamik inkişafı üçün optimist danışmağa imkan vermir. Bu vəziyyətin analizi əsas verir ki, dövlətin monetar stukturları bu vəziyyəti dəyişmək üçün preventiv tədbirlər hazırlasın. Əks halda, iqtisadi staqnasiya vəziyyəti bank sektorunu da arxasınca aparacaq. Çünki, bank sektorunda baş verənlər son tendensiyalar iqtisadiyyatın kiçilməsindən xəbər verir.\n“Nəqliyyatda gediş haqqı 40 qəpik olacaq, bu...\n“Son ünvan torpaqdırsa, 70 mənzilli villa üç...


August 22, 2015 21:19 - Qafqaz Xəbər Agentliyi - qafqaznews.az\nGünAugust 22, 2015 21:19\nRamil Usubov Mingəçevir hadisələrinə görə polis məmurlarını cəzalandırdı\nAugust 22, 2015 21:19 Admin\nİstintaqın gedişi İlham Əliyevin nəzarətindədir. Xəbər verildiyi kimi, avqustun 20-də narkotik vasitələrin satışında və istifadəsində şübhəli şəxs qismində Mingəçevir Şəhər Polis Şöbəsinə gətirilmiş vətəndaş Bəhruz Ətraflı →\nTelefon təyyarəni enişə məcbur etdi\nAugust 22, 2015 21:13 Admin\nLondondan Seula uçan təyyarə təcili eniş edib. Publika.az- ın məlumatına görə, buna səbəb sərnişinlərdən birinin telefonu olub. Hadisə zamanı təyyarədə 200 nəfər olub. Uçuş vaxtı Ətraflı →\nTürkiyə ordusu 40-dan çox PKK yaraqlısını məhv etdi\nAugust 22, 2015 20:43 Admin\nBaş Qərargah məlumat yaydı. Türk hərbçiləri qarşıdurmalar və şimali İraq ərazisinə avia hücumlar zamanı Kürd Fəhlə Partiyasının (PKK) 41 yaraqlısını məhv edib. Oxu.Az “Anadolu” agentliyinə Ətraflı →\nMoskvada Atəşfəşanlıq Festivalı (VİDEO)\nAugust 22, 2015 20:14 Admin\nMoskvada keçirilən Atəşfəşanlıq Festivalı maraqlı görüntülərlə yadda qalıb. ANS TV-nin məlumatına görə, Moskva çayının kənarında dünən gecə saatlarında start alan I Beynəlxalq Pirotexnika festivalı paytaxt Ətraflı →\nAlim olduğu üçün edam edilən alim…\nAugust 22, 2015 20:11 Admin\nAvropanın bir çox milli muzeylərində bayraqlar endirilib. İncəsənət dünyası bu addımı atmaqla Suriyada vəhşicəsinə qətlə yetirilən 82 yaşlı dünya şöhrətli alim, Palmira muzey kompleksinin rəhbəri Ətraflı →\n“İbrahimoviç yoxdursa, çempionluq da yoxdur”\nAugust 22, 2015 20:08 Admin\nİtaliya millisinin keçmiş hücumçusu Antonio Kassano yeni mövsümdə A Seriyası klublarının çempionluq şanslarını dəyərləndirib. Goal.az xəbər verir ki, hazırda “Sampdoria”nın formasını geyən təcrübəli forvard “İnter”in Ətraflı →\nXaricdə təhsil tələsinə düşdü, pul verdi, vəd aldı və…\nAugust 22, 2015 19:49 Admin\n“Vətəndaş övladının Gürcüstanda təhsil alması üçün firma ilə anlaşıb və onların arasında müqavilə bağlanıb.Firmaya əvvəlcə 250 manat, sonra 1000 dollar, daha sonar isə 500 manat Ətraflı →\nAugust 22, 2015 18:36 Admin\nBakıda və Abşeron yarımadasında avqustun 23-də havanın dəyişkən buludlu olacağı, arabir tutulacağı gözlənilir. Ekologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, gecə Ətraflı →\nDevalvasiya milyarderlərin 182 milyard dollar itirməsinə səbəb olub\nBu barədə nüfuzlu Bloomberg agentliyi yazıb. Məlumata görə, bəzi ölkələrin milli valyutasında baş verən devalvasiyalar bir neçə milyarderin külli miqadarda pul itirməsinə səbəb olub. Ən Ətraflı →\nAzərbaycanda görkəmli maliyyə işçisi və əməkdar iqtisadçı Vəfadar Rzayev vəfat edib. APA-nın xəbərinə görə, 82 yaşlı iqtisadçı ağır xəstəlikdən əziyyət çəkib. Qeyd edək ki, Vəfadar Ətraflı →\nAmerikalı keçmiş hərbçi rentgen aparatı ilə müsəlmanları qırmaq istəyirmiş\nAugust 22, 2015 16:42 Admin\nABŞ-ın Nyu-York ştatının Olbani şəhərinin Andlılar Məhkəməsi keçmiş amerikalı hərbçi Qlendon Skott Kroyfordu səyyari rentgen aparatı vasitəsilə müsəlmanların qətlinə cəhddə günahkar bilib Musavat.com xarici KİV-ə Ətraflı →\nBakıda qadını şantaj edən şəxs pul alarkən tutulub\nAugust 22, 2015 16:37 Admin\nBakı sakini şantaj vasitəsilə pul alarkən tutulub. “Report”un xəbərinə görə, bu barədə Daxili İşlər Nazirliyinin (DİN) rəsmi saytı məlumat yayıb. Məlumata görə, Bakı şəhər sakini Məhəmməd Ətraflı →\nAzərbaycanda 7 şəlalə tapılıb\nAugust 22, 2015 16:35 Admin\nAzərbaycanda 7 şəlalə tapılıb. “Report” xəbər verir ki, şəlalələr Tovuzun Çobansıxnaq kəndinin yaxınlığındakı uca dağların zirvəsində aşkarlanıb. Onların ən hündürü 35, ən alçağı isə 10 metrdir. Ətraflı →\nAugust 22, 2015 16:30 Admin\nNəqliyyat Nazirliyi yanında Dövlət Avtomobil Nəqliyyatı Xidmətinin rəhbərliyində növbəti dəyişiklik olub Nəqliyyat Nazirliyindən verilən məlumata görə, nəqliyyat naziri Ziya Məmmədovun imzaladığı əmrə əsasən, Ziya Büniyatzadə Ətraflı →\n“Evli kişi ilə intim əlaqədə olub”- Gəlini evdən qaçan qayınata\nAugust 22, 2015 16:15 Admin\nUcar rayonu Qaracallı kənd sakini 24 yaşlı Şəlalə Adəm qızı Rüstəmovanın qaynatası Azər Rüstəmov ölkə.az-ın suallarını cavablandırıb “Qafqaznews”həmin müsahibəni təqdim edir: – Azər müəllim, gəlininiz Ətraflı →\nBakı metrosu yeni qrafikə keçir, qatarlar tez-tez gələcək\nAugust 22, 2015 16:06 Admin\n“Bakı Metropolitenində qatarların hərəkətində qış qrafikinə keçidin tarixi hələlik dəqiqləşdirilməyib. Lakin adətən qış qrafikinə keçid yeni dərs ilinin başlamasından bir neçə gün əvvəl, sentyabr ayının Ətraflı →\n“MB-ın banklara şifahi xəbərdarlıq etmək hüququ yoxdur”\nAugust 22, 2015 14:28 Admin\n21 avqustda Azərbaycan Mərkəzi Bankı (AMB) valyuta bazarında ajioatjı aradan qaldırmaq üçün banklara şifahi xəbərdarlıq göndərib. AMB kommersiya banklarına dolların satış məzənnəsinin maksimal həddini 1,055 Ətraflı →\nTürkiyəli sürücü Bakıda velosipedçini vurub öldürdü\nAugust 22, 2015 14:19 Admin\nDİN məlumat yayıb. Bakıda Türkiyə vətəndaşı ölümlə nəticələnən yol qəzası törədib. Oxu.Az-ın Daxili İşlər Nazirliyinin saytına istinadən verdiyi məlumata görə, avqustun 21-də saat 10 radələrində Ətraflı →\nAşıq Alı küçəsinin sakinləri Hacıbala Abutalıbova və Mirqafar Seyidova müraciət etdilər -FOTOLAR\nAugust 22, 2015 14:02 July 6, 2016 14:23 Admin\nBir müddət əvvəl Nərimanov rayonu Aşıq Alı küçəsi, 7/19 binanın sakinləri Qafqaznews.az vasitəsilə yaşadıqları binanın həyətində baş verən özbaşınalıqdan qurtulmaq üçün Nərimanov Rayon İcra Hakimiyyətinin başçısından və Nərimanov Ətraflı →\nRomada “xaç atası”nın dəbdəbəli dəfni: hökumət qəzəblənib-VİDEO,FOTO\nAugust 22, 2015 13:54 Admin\nRomada İtaliya mafiyasının liderlərindən biri, 65 yaşlı “xaç atası” Vittorio Kasamonikanın dəbdəbəli, əsl mafiya filmlərinin səhnələrini xatırladan dəfn mərasimi hökuməti və ictimaiyyəti hiddətləndirib. Virtualaz.org saytı Ətraflı →\nTəkcə bu 7 səbəbə görə velosiped sürməyə dəyər – SİYAHI\nAugust 22, 2015 13:13 Admin\nVelosiped sürmək insan orqanizmi üçün çox faydalıdır. “Qafqaznews”publika.az-a istinadən ən yararlı idman növlərindən biri sayılan velosiped sürməyin 7 üstün cəhətini təqdim edir: 1. Yağları əridir Ətraflı →\nMaşını yol polisinin üstünə sürdülər – Tovuzda reyd (VİDEO)\nAugust 22, 2015 13:00 Admin\nSaxlanılan sürücü: “Sürücülük vəsiqəm yoxdur, hələ oxuyuram” 3 saata 100 sürücü saxlanıldı. Avtoxuliqanlar, avtomobili sərxoş vəziyyətdə idarə edənlər və hətta sürücülük vəsiqəsi olmayan sürücülər. Təəssüf Ətraflı →\nƏhməd Əhmədzadənin oğlunun qarşısına çıxacaq politoloq-diplomat kimdir?\nAugust 22, 2015 12:16 August 23, 2015 22:03 Admin\nQarşıdan gələn Parlament seçkilərinin gərgin rəqabət şəraitində keçəcəyinə dair məlumat verilib. Qafqaz Xəbər Agentliyi azinforum.az-a istinadən bildirir ki, belə prinsipial dairələrdən biri də QAX rayonu Ətraflı →\nKoreyada müharibə hər an başlaya bilər\nAugust 22, 2015 11:36 Admin\nŞimali Koreya demilitarizasiya olunmuş zonaya özünün 76,2 millimetrlik haubitsalarını yerləşdirib. Axar.az xəbər verir ki, bu barədə informasiyanı “Renxap” agentliyi yayıb. Agentliyin məlumatına görə, Cənubi Koreya Ətraflı →\nAlimimiz Əbülfəs Qarayevə səsləndi… – Gədəbəydəki yiyəsiz tarixi abidə Mədəniyyət və Turizm Nazirliyindən küsüb\nAugust 22, 2015 11:30 August 22, 2015 11:31 Admin\n“Milli Mədəniyyətin Təbliği” ictimai birliyinin sədri, filologiya üzrə fəlsəfə doktoru Jalə Cəfərova Gədəbəydə gördüyü tarixi biganəlikdən sonra Moderator.az – a bir giley məktubu göndərərək mövzunun Ətraflı →\nNazirliyin 35 yaşlı məmuru dünyasını dəyişdi – FOTO\nAugust 22, 2015 10:56 Admin\nSadıqovun iki övladı var. Sumqayıt şəhər Gənclər və İdman Baş İdarəsinin Gənclərlə iş sektorunun müdiri Rüstəm Sadıqzadə dünyasını dəyişib. “Qafqaznews” xəbər verir ki, yaxınlarının “Report”a Ətraflı →\nTəyyarədə dünyaya gələn Türkiyə sakini aviaşirkətdə işə düzəldi\nAugust 22, 2015 10:52 Admin\nOğlana laynerin pilotunun adını qoyublar. 1990-cı ildə Turkish Airlines avialaynerində dünyaya gələn Türkiyə sakini Erkan Geldi bu şirkətə bort bələdçi kimi işə düzəlib. Oxu.Az The Ətraflı →\nAugust 22, 2015 10:38 August 30, 2015 15:21 Admin\nSumqayıt şəhər 1 saylı Doğum Evinin fəaliyyətində müşahidə olunan ciddi qanun pozuntularına dair “Bizim Dövr” qəzetində ilginc məlumatlar yer alıb. Məsələn, məlumatlardan birində göstərilir ki, Ətraflı →\nYeni tipli noutbuk\nAugust 22, 2015 10:33 Admin\nAvstraliyanın “One Education” təşkilatı məktəblilər üçün modulyar “Infinity” noutbukunu təqdim edib. Yeni noutbukda prosessor, batareya, kamera və hətta ekranı asanlıqla dəyişmək olar. “Qafqaznews” ictnews.az-a istinadən Ətraflı →\nİŞİD-dən qaçan qız gözəllik kraliçası oldu – FOTO\nAugust 22, 2015 10:28 Admin\n19 ərəb gözəlinin arasından birinci yerə layiq görülüb. İŞİD-in Rakkaya hücumundan sonra ailəsi ilə birlikdə ABŞ-a köçən Fabiola İbrahim orada gözəllik müsabiqəsinə qatılıb. Oxu.Az CNN-ə Ətraflı →\n«Atəşgah» sığorta müştərini atəşə atdı – FOTO\nAugust 22, 2015 10:16 Admin\nVurulmuş maşına baxış keçirmədən qiymət kəsirlər; sığorta şirkəti müştəriyə dəyən ziyanı yarılayıb Sumqayıt şəhər sakini Zaur Rəcəbov «Atəşgah» sığorta şirkətindən narazıdır. Avtosfer.az-a müraciət edən Z.Rəcəbov Ətraflı →\nAugust 22, 2015 10:11 Admin\nTexas Universitetinin alimləri müəyyən ediblər ki, spirtli içkidən tamam imtina etmək alkoqolizmdən daha təhlükəlidir. Statistikaya əsasən, spirtli içki qəbul etməyənlər xroniki alkoqoliklərlə müqayisədə daha az Ətraflı →\nAugust 22, 2015 10:03 Admin\nDünyanın nüfuzlu və məşhur ulduz falları portalları “Horoscope” və “Astrology”yə istinadən bu günün qoroskopunu təqdim edirik Qoç – İşlərin yeni ritmi üçün təkanları təmin edən Ətraflı →\nMonika Belluççi gənclik illərində – FOTO\nAugust 22, 2015 09:41 Admin\n18 yaşından bu günə qədər… İtaliyalı aktrisa Monika Belluççi gözəlliyi ilə bir çox qadınların qısqanclıq obyektinə çevrilən məşhurlardandır. Oxu.Az xarici mətbuata istinadən aktrisanın 18 yaşından Ətraflı →\nAugust 22, 2015 09:31 Admin\nBakıda intihara cəhd hadisəsi baş verib. APA-nın məlumatına görə, hadisə Suraxanı rayonu ərazisində, Yeni Günəşli qəsəbəsində qeydə alınıb. 1993-cü il təvəllüdlü Bağırov Elçin Ramin oğlu Ətraflı →\nArda Turan “Barselona”da nə qədər qazanacaq?\nAugust 22, 2015 09:25 Admin\nİspaniya mətbuatı ilk dəfə Arda Turanın “Barselona”dan alacağı illik qazancını açıqlayıb. Türkiyə yığmasının üzvü ilinə 8 milyon avro alacaq. Ancaq bu məbləğ qələbəyə görə verilən Ətraflı →\nAugust 22, 2015 09:22 Admin\n180 azərbaycanlı fəhləni qanunsuz yolla Qazaxıstana kim aparıb? ; “EVRASCON” ASC-nin fəhlələrinə Qazaxıstan ərazisində işləmələri üçün icazə vərəqəsinin alınması üçün ayrılan pul mənimsənilib; Almatı Vilayət Ətraflı →


Goranboyda polis zabiti qətl törədib » NUH informasiya agentliyi\nGəncə Ağır Cinayətlər Məhkəməsində Goranboyda insident zamanı silahdan istifadə edən və qətl törədən polis əməkdaşı, polis leytenantı Kərimov Vüsal Əlöysəd oğlunun cinayət işi üzrə məhkəmə prosesi davam edib.\nTurkustan.info-nun məlumatına görə, hakim Dadaş İmanovun sədrliyi ilə keçirilən prosesdə prokuror ittiham aktını elan edib. İttihama münasibət bildirən V. Kərimov özünü qismən təqsirli bilib.\nO məhkəmədə sərbəst ifadə verib.\nMəhkəmə baxışı aprelin 10-da davam edəcək.\nPolis leytenantı Kərimov Vüsal Əlöysəd oğluna Cinayət Məcəlləsinin 120.1-ci (qəsdən adam öldürmə) və 309.2-ci (vəzifə səlahiyyətlərini aşma – ağır nəticələrə səbəb olduqda) maddələri ilə ittiham verilib\n29 mart 2020 23:44\nArif Quliyev 65 yaş qadağasını pozdu, evə göndərildi - Video\n26 mart 2020 17:37


Oxu24.com Son xeberler Azerbaycan xeberleri İntihar edən Azərbaycanın Daxili İşlər naziri məktubunda nə yazıbmış? » Oxu24.com\nİntihar edən Azərbaycanın Daxili İşlər naziri məktubunda nə yazıbmış?- ŞOK\nMəhəmməd Həsən Hacınski həm memar, həm də nazir olub. Bu gün Bakının simvoluna çevrilən Dənizkənarı bulvar onun layihəsi və nəzarəti altında salınıb. Daha sonra, Azərbaycan Xalq Cümhuriyyəti dövründə həm xarici, həm də daxili işlər naziri kimi məsul vəzifələrdə çalışıb. Amma təqdim edəcəyimiz yazıda özündən sonra bizlərə memarlıq incilərini əmanət qoyan Hacınskinin faciəvi həyatından, xanımı Səadətlə aralarındakı əbədi sevgi hekayətindən bəhs edəcəyik. Bu yolda bizə maarifçi demokrat, memar Hacınski haqqında monoqrafiya yazan, barəsindəki sənədli filmin ssenari müəllifi, kinoşünas, professor Aydın Dadaşov yardımçı olacaq:\n- "M.H.Hacınskinin ailəsilə ilk tanışlığımın səbəbkarı onun həyat yoldaşı Səadət xanımın əmisi oğlu, kinostudiyada hamının Aqusya dayı çağırdığı səs rejissoru Ağahüseyn Kərimov olub. Hacınskilər haqqında sənədli film ssenarisi yazmağı da mənə o məsləhət gördü. Ssenari yazılıb hazır olsa da, müxtəlif səbəblər ucbatından ezamiyyətlər baş tutmadığından, filmi Bakıda çəkməklə kifayətləndik. Hacınskilər ailəsinin övladları Muxtar, Minurə və Leylanın atasının tikdiyi, doğulub böyüdükləri mülkə buradakı mənzillərin yeni sahibləri tərəfindən buraxılmamaları filmin ən dramatik epizodu oldu. Sonrakı dövrlərdə özümdən asılı olmayaraq, bu ailə ilə bağlı faktları və hadisələri toplamağa çalışdım".\n"Pəncərədən daş gəlir" sözləri ilə başlayan xalq mahnısını hamımız eşitmişik. Bu nəğmə Hacınskinin taleyinə yazılmış ömür salnaməsidir. Sanki bu el nəğməsi onu bütün ömrü boyu izləyib. Hacınski, bəlkə də, yaşamayıb, elə bir mahnılıq yol gedib:\n- "Sankt-Peterburq Texnoloji İnstitutunda oxuduğu müddətdə Məhəmməd Həsən qonşuluqdakı molla Talıbın nəvəsi, evdə mükəmməl təhsil görən, 1885-ci il təvəllüdlü Səadət xanımla ara-sıra məktublaşıb. Səadətin, varlılar üçün mülklər tikdirən atası Balakişi arvadı Balacaxanımın vaxtsız ölümündən sonra yeganə qızını Talıb kişinin himayəsində qoyub daim tikinti materialları gətirmək üçün uzaq səfərlərə gedərmiş. Suraxanski küçəsindəki zəngin mənzildə Səadət xanım atasının onun üçün İtaliyadan gətirdiyi qoşa gümüş şamdanlı fortepianoda məharətlə ifa edərdi. 1902-ci ildə təhsilini başa vuraraq, Bakıya qayıdan Məhəmməd Həsən Səadət xanımla ailə qurur. Gümüş şamdanlı fortepianonu da cehiz kimi ər evinə gətirən Səadət xanım tez-tez "Pəncərədən daş gəlir" oxuyan Məhəmməd Həsəni şövqlə müşayiət edərdi".\nHələ ki, Səadət xanımın gələcəkdə onları gözləyən dəhşətlərdən xəbəri yox idi. Xəyalına da gəlməzdi ki, pianoda fərəhlə ifa etdiyi bu musiqinin sədaları altında nə vaxtsa həyat yoldaşını o dünyaya yola salacaq.\n...Toylarından bir neçə gün sonra Məhəmməd Həsən bəy milyonçu Şəmsi Əsədullayevin işlər müdirindən aldığı dəvətə əsasən Moskvaya gedərək, neftayırma zavodunun tikintisində çalışmağa başlayır. Amma heç vaxt sevimli xanımının varlı atasından sui-istifadə etmir. Səadətə Moskvadan yazdığı məktubdan da bunu anlamaq olar:\n"Səadətim, yəqin ki, Moskvada mənzil tutmaq bizə çətin olacaq. Yaxşı mənzil tutmaq imkanım azdır. Digər tərəfdən, indi mənzil tutsam, onda bir neçə ayın pulunu boş yerə ödəməliyəm. Mən isə sənsiz orada yaşamayacağamsa, boş mənzilə görə ayda 60 rubl verməyə heyfim gəlir. Ancaq bu ay xərcim çox olduğundan indi çətinlikdə yaşasam da, sənin gəlişinədək müəyyən qədər pul toplamaq fikrindəyəm ki, yanında üzüm ağ olsun. Gecələr də işləyirəm ki, maaşım 250 rubla çatsın və üstündən xərcləməyim. Əgər hər ay 250 rubl yığa bilsəm, sən gələnədək 750 rubl olar... Əgər sənə pul lazımdırsa, yaz, mən sənə göndərərəm".\nMəktubun yazıldığı ərəfədə kasıb və çalışqan memar həyatı yaşayan Hacınski sonradan zəhmətsevərliyinin bəhrəsini görür. XX əsrin əvvəllərindəki neft bumu ona istedadını üzə çıxarmaq imkanı yaradır:\n"Hacınskinin təklifləri əsasında Bakı Şəhər Duması həmişəyaşıl ağaclardan ibarət "Olimpiya" kinoteatrı, "Eldorado" restoranı və nəhayət, dəniz hamamı ilə kompleks təşkil edən dənizkənarı bulvarın tikintisinə 60.000 rubl ayırır. H.Z.Tağıyevin maliyyə yardımı ilə həyata keçirilən dənizkənarı bulvarın kompleks tikintisinə rəhbərlik etməsi nəticəsində M.H.Hacınskinin məvacibi aylıq altı min rubl olur və həmin layihələr iki il ərzində yerinə yetirilir". (A. Dadaşovun "Məhəmməd Həsən Hacınksi" kitabından)\nMemardan nazirəcən yüksələn yol\n1913-cü ildə isə Hacınski çar üsuli-idarəsinin qoyduğu qadağaya baxmayaraq, bir müddət şəhər idarəsinin rəisi vəzifəsini tutan yeganə azərbaycanlı olur. O zamana qədər acınacaqlı vəziyyətdə olan Şirvanşahlar sarayının qorunması və bərpası da M.H.Hacınskinin adı ilə bağlıdır.\nAli ixtisaslı memar kimi Bakının gözəlləşməsində müstəsna rolu olan Hacınski ictimai sahədə də fəaliyyətini artırıb. Qısa müddətdə şəhər idarəsinə rəhbərlik edib, 1917-ci il inqilabından sonra yaradılan Müsəlman Şurası İcraiyyə Komitəsinin sədri seçilib, həmçinin, Dumadakı azsaylı müsəlmanlardan biri olub. İctimai fəaliyyətinin məntiqi sonluğu kimi 1918-ci ildə qurulan Xalq Cümhuriyyətinin xarici işlər naziri təyin olunub. Sovet hakimiyyəti zamanında xalq təsərrüfatı sahəsində fəaliyyətini davam etdirib, 1923-ci ildə Zaqafqaziya Dövlət Plan komitəsi sədrinin birinci müavini vəzifəsində çalışıb.\nSonradan hər şey dəyişib. Elə bir gün gəlib ki, uzun müddət yüksək vəzifələrdə çalışan Məhəmməd Həsən aclığın, səfalətin bütün üzünü görüb. Dövrün diktəsi ilə həbs edilib, lakin həbsxanada belə, övladlarını düşünüb. Onun üçün göndərilən pendiri də uşaqlarının yeməsi üçün geri qaytarıb... Aydın Dadaşovu dinləyək:\n- "3 dekabr 1930-cu ildə gecə ikən yaşadığı mənzilindəki axtarışdan sonra həbs edilən M.Hacınski sabun, dəsmal və Səadət xanımın qızların cehizindən çıxardığı qatı açılmamış mələfəni kiçik çamadanına qoyub həmişəlik gedir. 28 dekabr 1930-cu ildə Səadət xanım Moskvaya gedərək, 1907-ci ildə Bakıdan inqilabi fəaliyyətinə görə sürgün edilən, 1909-cu ildə yenidən bura qayıdan və M.Hacınski ilə yaxın münasibətdə olan Sov.İKP MK-nın Siyasi Bürosunun üzvü Serqo Orconikidzenin Kremldəki mənzilində onunla görüşür. Orconikidze Səadət xanımı hörmətlə qarşılayır: "Bəzi yoldaşlar məni onun günahkar olmağına inandırmaq istəsələr də, mən inanmıram. Siz evinizə qayıdın. Araşdırarıq. Əminəm ki, o, evinə qayıdacaq!" sözləri ilə ona ümid verir.\nHəbsxanada təkadamlıq kamerada saxlanılan M.Hacınskinin göndərdiyi qısa məktublar əvəzsiz sənəd kimi bir sıra qaranlıq məqamlara işıq salır. Bu məktublarda kasıb ailəsinin ara-sıra ona yemək göndərməsindən əzab çəkən ata, "qutabı ətlə deyil, daha ucuz olan balqabaqla" bişirilməsini, evdə qoyub gəldiyi "köhnə qaloşlarının" ona çatdırılmasını, işlənmiş mələfənin yuyulub, kraxmallanıb geriyə göndərilməsini xahiş edir. Fasiləsiz dindirmələrdən əzab çəkən Məhəmməd Həsən bəy ailəsinin ərzaq və siqaretlə bərabər, ona göndərdiyi məktubları cavablandırmağa da vaxt tapırdı. Məktublarının birində yazır: "Mənim yazıq yetimlərim, ananızı incitməyin, ona qulluq edin. Mənə heç nə göndərməyin, burada hər şey var. Pianonu satın, ac qalmayın".\n...Və 1931-ci ilin 8 fevralında mələfədən hazırladığı kəndirlə həbsxanada özünü asaraq, intihar edir".\nAğıya dönən nəğmə\nYazının əvvəlində qəhrəmanın taleyində "pəncərədən daş gəlir" sözləri ilə başlayan "Ay bəri bax" adlı bir mahnı olduğunu qeyd etmişdik. Nəğmə, həqiqətən, Məhəmməd Həsənin ömür yolunu özündə əks etdirir. Onun sevincli, fərəhli günlərindən faciəvi sonluğuna qədər yol gəlir. Bir növ, nəğmədən ağıya çevrilir. Sevgisinə hər zaman sadiq qalan Səadət xanım həyat yoldaşı ilə bu nəğmə-ağı vasitəsilə vidalaşır:\n- "Məhəmməd Həsən bəyin ölümü həmin gün oğlu Şamillə həbsxanaya baş çəkən Səadət xanıma bildirilir. Ərinin nəşinin qaytarılmayacağını öyrənən Səadət xanım Orconikidzeyə teleqram vuraraq, ondan əriylə vidalaşmağa imkan yaratmağı xahiş edir. Sonra evə qayıdaraq halva çalan Səadət xanım uşaqlarını başına yığıb, mərhumun ruhuna dualar oxuyur. Uşaqlarına ağlamağı qadağan edən ana zəif səslə "Pəncərədən daş gəlir"i zümzümə edir. Uşaqlar da ona qoşulur və bu mahnını faciə ilə üzləşən ailənin ağısına çevirirlər.\nErtəsi gün Serqo Orconikidzenin göstərişi ilə Hacınski ilə vidalaşan Səadət xanım mərhumun şəxsi əşyası kimi onlara təqdim olunan xırda çamadanı götürüb evə qayıdır. Çamadandan çıxan mələfədən doğranıb- hazırlanan kəndir ailəyə ağır təsir edir. Mərhumun oğlanları həmin gecə kəndiri aparıb xəlvətcə, vaxtilə F.Xoyskinin və H.Ağayevin dəfn edildikləri məzarlıqda basdırırlar...\n...Serqo Orconikidzenin tapşırığı ilə Hacınskilərə kəsilən cüzi təqaüd 1940-cı ilə qədər verilsə də, ailə üzvlərinin təqib olunması nəticəsində uşaqlar məktəbdən xaric olunur və iş yerlərini itirirlər. Mühacir kimi Avropaya üz tuturlar. Daha sonra Səadət xanım Almaniyada yaşayan oğlanları Şamil və Nuşirəvana məktub yazıb onlardan vətənə qayıtmalarını xahiş edir. Şamil geri dönsə də, atasının taleyini yaşamaq istəməyən Nuşirəvan ömürlük qürbətdə yaşamağı üstün tutur".\n06-apr, 2018 645\nDünya / Hüquq\nAzərbaycan Universiteti rektorunun kitabı çap\nOXu24 TV / Qarabağ\nErmənilər 12 yaşlı azərbaycanlı qızı


Poliüretan Özel Dolğu Vernik\nMəhsulun kodu: 244-0054\nPOLİÜRETAN ÖZEL DOLGU VERNİK (244-0054) – iki komponentli, poliüretan əsaslı və reaksiya kürlənməli dolğu lakıdır. Yüksək dolğu qabiliyyətli bu məhsul ilə laklanan məmulatları tez bir zamanda cilalamaq mümkündür.\nPOLİÜRETAN ÖZEL DOLGU VERNİK - örtmə və massiv kimi taxta məmulatların səthlərinə tətbiq olunan son qat lakdır. Selülozik, poliüretan, polyester və akrılık son qat laklar rahat şəkildə bu məhsulun üzərinə tətbiq oluna bilər.\nBu məhsul sprey şəklində tətbiq olunur. Laklanmadan əvvəl cilalanmış səthlər tozlardan təmizlənməlidir. POLİÜRETAN ÖZEL DOLGU VERNİK (244-0054) məhsulu normal məsaməli səthlərdə iki və ya dörd çarpaz qat göstərilən nisbətdə (100/50) komponentləşdirildikdən sonra Selülozik Süper Tiner (961-0631) ilə incəldilərək tətbiq olunur. Yay aylarında təxminən 2-3 saat, qış aylarında isə təxminən 12 saat sonra səth cilalanaraq (ilk olaraq cilalama no:220, daha sonra cilalama no:400 vasitəsilə) son laklanma mərhələsi üçün hazırlanmalıdır.\nSıxlıq (20°C , q/sm³ ): 1,01 - 1,05\nToz tutmaz quruma müddəti : 15-20 dəqiqə\nToxunmaq üçün quruma müddəti: 30-35 dəqiqə\nQatı maddə: 52,0 - 56,0\nTinər: Selülozik Süper Tiner (961-0631)\nİncəlmə nisbəti: 25-30%\nCilalanma müddəti (20°C ,300 q/m²): 2-3 saat\nKomponentlərin qarışma müddəti (20° C): 3-4 saat\nBoyama qabiliyyəti: Hər bir qatda 45-50 mikron quru səth saxlamaqla 1 litr məhsul ilə 10-12 m² sahəni laklamaq mümkündür (itkilər istisna olmaqla).\nPoliüretan High Performance Dolğu Vernik\nPoliüretan X-Ray Dolğu Vernik\nPoliüretan 2K Filler Dolğu Vernik


Prada Art Tower-də polikarbonat vərəqi tətbiq edilib: Moda Milan\_'s" - YUYAO JIASIDA SUN SHEET CO., LTD\nPrada Art Tower-də polikarbonat vərəqi tətbiq edilib: Moda Milan\_'s"\nVaxt: 2018-09-25 Zərbələr:\nPrada Art Tower-də polikarbonat vərəqi tətbiq edilib: Moda Milan\_'s "Çameleon"\nMilan – Rem Koolhaas və onun memarlıq firması Rotterdamda, OMA, Prada Fondu üçün incəsənət sərgisi məkanını layihələndirmiş – yumşaq parıltını söndürən yeni qüllə, Yalnız xama kimi.\nŞərqdən, incə, bəzəksiz, krem-ağ betondan tikilmiş bina doqquz mərtəbəlidir və bir neçə balkon açır – nişanə olur, ənənəvi bir kənddəki zəng qülləsi kimi, alçaqdan cırtdan evlər yerdən qalxır.\nŞimala doğru, bina Milan silueti ilə birləşir. Divarlar şüşə və kantildən hazırlanıb küçədə. Müxtəlif mərtəbələrin döşəmələri paraleloqramlarla nizamsız kvadranqlar arasında transformasiya olunur. Ziqzaq bölünür və bütün bina üçbucaq bloka düşür.\nCənub tərəfi tikilən binanı bir göz qırpımında düzəldir. Böyük bir şüa, asma nəticəsində yaranan itkini ehtiva edən bir neçə böyük polad kabeldən ibarətdir, ağır beton slablar. Bu tir daşa həkk olunmuş qılınc kimidir., binanın yuxarı hissəsindən aşağı əyilmək, yanında köhnə anbarın qırmızı dirəzlik damından, yerə lövbər salıb.\nEyni vaxtda, burada çox müasir xüsusi bir şəffaf polikarbonat lövhə istifadə olunur, və alüminium əlcəklər Ferrari maşınları ilə eyni səviyyəyə cilalanır. Digər istifadə üçün palıd paving slabs və boyalı yaşıl metal həbsxana hasarları da var, ki, bu da depozitarın və tualetdəki komparmentin ekranına çevrilir.\nƏVVƏLKI : Təhəmmül lövhəsinin təmizlənməsi və təmirinin sirri.\nSONRAKı : Polikarbonat: mühəndislik plastikləri


Materials for 13.02.2021 » www.newscafe.az - Sizin xəbər kafeniz!\nAna səhifə » Materials for 13.02.2021\nSamir Abasovu təbrik edirəm. Layiqli qələbə qazandılar...\nSumqayıt şəhərinin mərkəzi küçələrindən birinə Milli Qəhrəman Polad Həşimovun adı verilib...\nEnergetika nazirinin iqtisadi məsələlər üzrə yeni müşaviri kimdir? – DOSYE\nXəbər verdiyimiz kimi, Energetika naziri Pərviz Şahbazov özünə yeni müşavir təyin edib. Bu, Vüsal Musayevdir...\nCəlilabad rayonunda həbs edilən qazi ilə bağlı Baş Prokurorun müavini protesti verib...\nMətbuatla işləyən və işləməyən katiblər\nGerçəkdən mətbuat katibinin işinin adı nədir? Bu sualın cavabını qısa və lakonik desək, katib mətbuatla sıx işləməli, təmsil etdiyi qurumda olan problemi və ya hadisəni hər kəsdən öncə görməli və verilən suallara hazırlıqlı olmalıdır...\nAzərbaycan Ordusunun Vətən müharibəsində itkin düşən daha bir əsgərinin nəşi tapılıb...\nŞuşa şəhərində yanğın hadisələri baş verib...


Alma oğurlayıb, tutuldular-hem de Qubada - Azadliq Xeber\nAlma oğurlayıb, tutuldular-hem de Qubada\nAlma oğurlayıb, tutuldular-həm də Qubada\n14.10.2015 / 22:54 xeber –\nİki gün öncə Qubanın Zərdabi kəndində fermer Elvir Bayramovun bağından alma oğurlayan şəxslər tapılıb. Bu barədə APA TV-nin şimal bürosuna sahibkar özü məlumat verib.\nOnun sözlərinə görə, alma oğrularının izini polisdən qabaq özü və qardaşı müəyyən edib. Bundan sonra polisə məlumat veriblər. Oğurlanan 150 yeşiyə yaxın alma Qubanın Barlı kənd sakini Qiyaməddin Yunusovun həyətində aşkarlanıb. Polisin iştirakı ilə tapılan 5 tona yaxın alma sahibkara təhvil verilib: "Səhəri gün qardaşımla texnikanın izi ilə gedib oğurlanan meyvəni bir evdən tapdıq. Həmin dəqiqə polisə məlumat verdik. Meyvə açıq şəkildə həyətə vurulmuşdu və üstü bağlanmışdı. Meyvəni görən kimi bildik ki, bizim meyvədir. Özümüz tapdıq və polisə məlumat verdik. Sonra da polis gəlib həmin şəxsləri şöbəyə apardı".\nQuba Rayon Polis Şöbəsinin Zərdabi kəndi üzrə sahə müvəkkili Şahin Ağamaliyev isə bildirib ki, hazırda oğurluq etməkdə təqsirli bilinən 3 nəfər saxlanılıb. Bunlar Barlı kənd sakinləri Pərviz Yunusov, Zaur və İlkin adlı şəxslərdir. Hazırda faktla bağlı araşdırma aparılır.


Ramazan bayramında Amerikada terror həyacanı – www.din.az\nRamazanRamazan bayramında Amerikada terror həyacanı\nRamazan bayramında Amerikada terror həyacanı\nBirləşmiş Ştatlar bayram günlərində təxribat ehtimalının yüksək olacağını düşünür\n“Din.az” bildirir ki, ANS PRESS-in “TASS” xəbər agentliyindən aldığı məlumata görə, mühafizə orqanları ölkə ərazisindəki hava limanlarında təhlükəsizlik tədbirlərini gücləndirib. Ötən gün İstanbulda baş verən faciənin təkrarlanmasını istəməyən ABŞ hökuməti terrorla mübarizədə ayıq-sayıqlıq göstərib.\nAeroport təhlükəsizlik əməkdaşları…\nFederal Aviasiya İdarəsinin bildirdiyinə görə, İstanbuldan ABŞ-a edilən bütün uçuşlar qeyri-müəyyən müddətə dayandırılıb. Atatürk hava limanında baş vermiş faciə səbəbindən təhlükəsizlik addımları atılıb. Nyu-York və Nyu-Cersi şəhərlərində yerləşən Kennedi, La-Quardia, Nyuark-Liberti aeroportlarında xüsusi silahlı polis patrullarının sayı artırılıb.\n1 şərh Ramazan bayramında Amerikada terror həyacanı üçün\n30 İyun 2016 | 14:47\nədaletli olsalar qorxmazdilar


İtaliyalıların Fransa sergüzeştleri - Azadliq Xeber\nİtaliyalıların Fransa sergüzeştleri\nİtaliyalıların Fransa sərgüzəştləri\n30 İyun 19:12\nxeber – Azərkeşlər həbs edildi.\nFransada keçirilən Avropa çempionatında növbəti xoşagəlməz hadisə yaşanıb. Azadlıq.az xəbər verir ki, anspress-in məlumatına görə, bu dəfə italiyalı azarkeşlər problem yaradıblar.\nHadisə 1/8 final mərhələsi çərçivəsində baş tutan İtaliya – İspaniya (2:0) qarşılaşmasından sonra yaşanıb.\nBir qrup italiyalı fanat polisi təhqir edən plakatlar açıb və şüarlar səsləndiriblər. Məsələni araşdıran yerli polis görüntülərin videoyazısını izlədikdən sonra 3 azarkeşi təqsirli bilərək həbs edib.\nBundan əvvəl İngiltərə – Rusiya matçından öncə hər iki komandanın azarkeşləri arasında qalmaqal yaşanıb. Fransa mətbuatı iddia edir ki, rus azarkeşlərin masa ilə başından vurduğu ingiltərəli azarkeş vəfat edib.\nBu, Avropa çempionatında ilk ölüm kimi yadda qalıb. Bundan öncə də İngiltərə millisinin azarkeşləri qalmaqala səbəb olmuşdu. Adadan gələnlər Marsel əhalisi ilə əlbəyaxa olmuşdu.


Millət vəkili Ceyhun Osmanlı “Rusiya - Azərbaycan: regionlararası əməkdaşlığın yeni üfüqlərinə doğru” mövzusunda keçiriləcək forumda iştirak edəcək.Millət vəkili Ceyhun Osmanlı “Rusiya - Azərbaycan: regionlararası əməkdaşlığın yeni üfüqlərinə doğru” mövzusunda keçiriləcək forumda iştirak etmək üçün 17 may 2011-ci il tarixində Rusiya Federasiyasına yola düşüb.\nCeyhun Osmanlı: “Magistrlara və doktorluq edənlərə hərbi çağırışdan möhlət vermək lazımdır”“Qanuna dəyişiklik bu mövzuda olan böyük bir qeyri-müəyyənliyi də aradan qaldırmış olardı. Həm də axı, söhbət böyük bir kütlədən yox, ildə cəmi 3 min nəfərdən gedir”\nMillət vəkili Ceyhun Osmanlının APA-ya müsahibəsi “Prezidentin gəncləri başına toplayıb bir görüşdə bu qədər problemin həllinə qərar verməsi dünyada az rast gəlinəcək gözəl nümunədir”\nMillət vəkili Ceyhun Osmanlı: “Azərbaycan gəncliyi 2011-2015-ci illərdə”“Azərbaycan gəncliyi 2011-2015-ci illərdə” Dövlət Proqramı ölkədə gənclərlə bağlı keyfiyyətcə tam yeni dövrün başlanğıcı ola bilər”\nMillət vəkili Ceyhun Osmanlı “Xaricdə təhsil alan gənc təbiblərin Almaniya Forumu”na qatılmaq üçün Almaniyaya yola düşübTibbi sosial sığorta sisteminin tez bir zamanda tətbiqi cəmiyyətimizdə həkimə inamı qaldıra bilər.Forumda millət vəkilləri və dövlət orqanlarının nümayəndələri ilə görüşdə müzakirə ediləcək məsələlərdən biri də bu olacaqdır.\nMillət vəkili Ceyhun Osmanlı: “Xarici qüvvələr məkrli planlarını həyata keçirmək üçün gənclərimizdən istifadə etməyə çalışır”“Çox təəssüf ki, bu gün bir sıra xarici qüvvələr Azərbaycana qarşı təxribat xarakterli addımlar atmağa çalışırlar”.\nCeyhun Osmanlı: “Xaricdə təhsil alan gənclərlə bağlı yanlış fikirlərə son qoyulmalıdır”Gənclərimizi xaricdə təhsil alan və ya almayan deyə qruplara bölüb parçalamaq lazım deyil.\nMillət vəkili Ceyhun Osmanlının ABŞ-a səfəri davam edirSəfərdə olan millət vəkillərimiz ABŞ Qarabağ Fondu tərəfindən təşkil olunmuş "Rhytms of Azerbaijan" adlı konsert proqramına qatılmışlar. Konsert proqramı Vaşinqtonda Linkoln Teatrında keçirilmişdir. Konsertdə "Natiq Ritm Qrupu" və "Rast " qrupu çıxış etmişlər.\nMillət vəkili "İRƏLİ" İctimai Birliyinin sədri Ceyhun Osmanlının SİA-ya müsahibəsi“Heç kim Azərbaycan tələbəsinin enerjisindən, potensialından sui-istifadə etməməli və onlardan siyasi məqsədləri naminə faydalanmamalıdır”\nİRƏLİ İctimai Birliyi “WeBlog-2” layihəsi start götürdüTədbirdə “İRƏLİ” İctimai Birliyinin sədri, millət vəkili Ceyhun Osmanlı və qonaq olaraq USAN (AS Azerbaijan network) sədri Adil Bağırov iştirak etmişdir.\nMillət vəkili Ceyhun Osmanlı: “Azərbaycan gəncləri müstəqilliyimizi və dövlətçiliyimizi sual altına alacaq fəaliyyətlərə qarşı ən amansız mübarizəni göstərməyə hər zaman hazırdır”Ceyhun Osmanlı: “Azərbaycan gəncliyi imkan verməyəcək ki, hər hansı digər ölkənin “mətbəx”ində hazırlanan ssenarilər Azərbaycana transfer olunsun” - MÜSAHİBƏ\nMillət vəkili Ceyhun Osmanlı: “Qadın diploma cehiz kimi baxır”“Eldəniz Elgünlə açıq söhbət” rubrikasının qonağı “İRƏLİ” İctimai Birliyinin sədri, Millət Vəkili Ceyhun Osmanlıdır\nMillət vəkili Ceyhun Osmanlı Latviyanın Azərbaycandakı səfirini qəbul edibGörüşdə “İRƏLİ” İctimai Birliyinin sədri, millət vəkili Ceyhun Osmanlı birliyin fəaliyyəti barədə qonağa ətraflı məlumat vermişdir.\nBeynəlxalq Valyuta Fondunun (BVF) Yaxın Şərq və Mərkəzi Asiya Departamenti rəhbərinin müavini Nadim İlahi ilə görüş\tGörüş Millət vəkili Ceyhun Osmanlının qonaqları salamlaması ilə başlamış, daha sonra isə Nadim İlahinin məruzəsi ilə davam etmişdir.\n“Gənclər seçdikləri sahəni sevməli və oranın bir nömrəlisi olmağı qarşıya məqsəd qoymalıdırlar”-MÜSAHİBƏBu gün ölkədə gənclər siyasəti istiqamətində görülən işləri necə qiymətləndirirsiniz. Ümumiyyətlə, bu işlər bir gənc olaraq sizi qane edirmi?\nMillət Vəkili Ceyhun Osmanlıdan Yeni Təşəbbüs"Məsafəni göstərən yol nişanlarında işğal olunmuş ərazilərimizin də adı göstərilməlidir"\nLondonda yaşayan Azərbaycanlı gənclərlə görüş keçirilmişdirGənclərin böyük marağına səbəb olmuş görüşlər uğurlu keçmişdir. Görüşlər zamanı "Xaricdə Təhsil Alan və Məzun Olmuş Azərbaycanlı Gənclərin Beynəlxalq Forumu"nun (ASAIF) sədri Orxan Əkbərov təşkilatın təqdimatını da etmişdir.\nAzərbaycan Respublikası Milli Məclisinin deputatı Ceyhun Osmanlı ilə müsahibəÜmumiyyətlə tələbələrimiz görüş zamanı onları maraqlandıran istənilən sualı səsləndirərək cavab almaq imkanına sahib olacaqlar.\nCeyhun Osmanlı: “Nümunəvi seçki keçirildi”Ceyhun Osmanlı “Media forum” saytının suallarını cavablandırıb.\nSəsvermənin ilkin nəticələri açıqlandıSabirabad seçicilərinin 68 %-i Ceyhun Osmanlıya etimad göstərib.


Publika.az BAXCP sədri, millət vəkili Qüdrət Həsənquliyevin Axar.az-a müsahibəsini təqdim edir:\n- Qüdrət bəy, Ermənistan-Azərbaycan sərhədinin Kəlbəcər istiqamətində atəşkəs vaxtaşırı olaraq pozulur. 28 iyulda isə burda ciddi qarşıdurma yaşandı və ermənilər ciddi itki verdilər. Hətta atəşkəs Rusiyanın çağırışı ilə bərpa edildi. Niyə təxribatlar Kəlbəcər istiqamətində baş verir və ümumiyyətlə, İrəvan bu təxribatlarla nəyə nail olmaq istəyir?\n- Bu gün Ermənistan əhalisinin çoxu Rusiyaya arxa çevirib, Qərbə meyillənib. Müharibədə ağır məğlubiyyətə baxmayaraq, rusiyayönümlü hərbi səhra komandiri, azərbaycanlılara qarşı soyqırım törətmiş korrupsioner qatil Köçəryana səs vermədilər. Hazırda Ermənistan hökuməti müharibə zamanı onlara əsgəri dəstək vermədiyi üçün Rusiyanın vasitəçilik missiyasını iflasa uğradıb, Fransanı regiona dəvət etmək istəyir. Həm də sonuncunun tapşırığı ilə Zəngəzur dəhlizinin açılmasının qarşısını almağa çalışır. Qərb Şimal-Cənub dəhlizinin açılmasında qətiyyən maraqlı deyil. Bu, onların düşüncəsinə görə, Gürcüstanı əlavə gəlirlərdən məhrum edə, onun regiondakı mövqeyini zəiflədə, İran və Rusiyanın dəmir yolu ilə birləşməsini təmin edə bilər. Erməni siyasətçilər həmişə başqalarının maraqlarına daha çox xidmət ediblər, nəinki öz xalqlarını düşünüblər. Bütün baş verən təxribatların səbəbi də bu planın icrasıdır.\n- Proseslərin bundan sonrakı inkişafını necə görürsünüz və təklifləriniz nədir?\n- “Dəmir yumruğ”u işə salmağa ehtiyac olmayacaq. Bir yaxşı tərs sillə yetərli olacaq ki, ağılları başlarına gəlsin. Ermənistan tezliklə 10 noyabr sazişini bütövlükdə yerinə yetirməli, qoşunlarını Qarabağdan çıxarmalı, Zəngəzur dəhlizini açmalı, sülh sazişi üçün danışıqlara başlamalıdır. Bunu etməyəcəyi təqdirdə, Azərbaycan atəşkəs sazişinin qüvvədən düşdüyünü bəyan edib, Rusiyadan sülhməramlı hərbi hissələrini Qarabağdan çıxarmasını istəməlidir. Bunun üçün 44 günlük savaş zamanı olduğu kimi, ermənilər qarşısında dəqiq vaxt qoyulmalıdır. Yoxsa “nə hərb, nə sülh vəziyyəti”ni ermənilər öz havadarlarının köməyi ilə sonsuzluğa qədər uzatmağa çalışacaqlar.\n- Şuşa Bəyannaməsindən sonra Bakı Bəyannaməsinin imzalanması böyük perspektivlər baxımından ciddi müzakirələrlə müşayiət olunur. Sizcə, Bakı Bəyannaməsinə Orta Asiya ölkələrinin qoşulması nə dərəcədə realdır?\n- Orta Asiya respublikaları KTMT-nin üzvüləridir. Ona görə də onların bu formatda əmkdaşlığa qoşulmasına ehtiyac da yoxdur. Biz onlarla Türk Şurası, MDB çərçivəsində əməkdaşlıq edirik. Azərbaycan müxtəlif formatlarda qonşularla və təbii müttəfiqlərlə yaxından əməkdaşlıq edir. Bu, ağıllı siyasətdir və müsbət nəticələrini verməkdədir. Hər hansı bir formatda əməkdaşlıq edən ölkələrin sayı artdıqca fəaliyyətin koordinasiya olunması imkanları da zəifləyir. Pakistan, Türkiyə və Azərbaycanın bütün istiqamətlərdə birgə fəaliyyəti regionda sabitliyə ciddi tövhə verəcək, regionun bütün dövlətləri üçün yeni imkanlar yaradacaqdır. Xalqımız parlament sədrlərinin imzaladığı bu tarixi Bəyənnaməni alqışlayır, hökumətlərarası ciddi müttəfiqlik və əməkdaşlıq sənədlərinin imzalanacağı günü səbirsizliklə gözləyir.\n- Qüdrət bəy, Azərbaycanda deputat sayının 125-lə məhdudlaşması barədə qərar verərkən əhalinin sayı 7 milyondan bir az artıq idi. Hazırda əhali sayı 10 milyonu keçib, amma deputat sayı dəyişməyib. Vaxtaşırı olaraq ictimai müzakirə yaradan bu məsələyə yanaşmanız necədir: referendum keçirilə və deputat sayının artırılması qərarı verilə bilərmi?\n- Əlbəttə, bu mümkündür. Hər şey iqtidarın siyasi iradəsinə bağlıdır. Vətən müharibəsində qələbədən sonra dünyanın gözü bizdədir. Xalqımız siyasi, sosial-iqtisadi sferada da dəyişikliklər istəyir. Ölkəmizi inkişafın yeni mərhələsinə keçirmək üçün siyasi və iqtisadi islahatların dərinləşdirilməsinə ehtiyac var. Qatıldığımız bütün seçkilərdə BAXCP-nin seçki platforması ondan ibarət olub ki, ölkəmiz parlamentli respublika modelinə keçsin, proporsioanal seçki sistemi əsasında parlament formalaşdırılsın. Deputatların sayı ən azı 150 nəfər olsun.\nKonstitusiya islahatları aparılacaqsa, o da öz əksini tapmalıdır ki, topladığı səsdən asılı olmayaraq, heç bir partiya parlamentdə yerlərin 70%-dən çoxunu tuta bilməsin və topladığı səsdən asılı olmayaraq, parlamentdə ən azı 3 siyasi partiya təmsil olunmalıdır. Bu cür konstitusion dəyişikliklər ölkəmizdə güclü çoxpartiyalı sistemin formalaşmasına, demokratiyanın inkişafına, dövlət hakimiyyətinin real hakimiyyət bölgüsü prinsipi əsasında həyata keçirilməsinə və bu gün üzləşdiyimiz bir çox problemlərin həllinə yol açardı. Ümumiyyətlə, ölkəmizdə yeni Konstitusiyanın qəbuluna ehtiyac var. Tez-tez növbədənkənar seçkilərin zərərli olduğunu nəzərə alaraq yeni qəbul ediləcək Konstitusiyanın 2025-ci ildən qüvvəyə minməsi nəzərdə tutulmalıdır. Amma bir daha qeyd etmək istəyirəm ki, islahatlar iqtidarın iradəsinə bağlı məsələdir. Belə bir islahatlara gedilsə, biz böyük məmnuniyyətlə onu dəstəkləyəcəyik.


24.01.2022 08:41 198 baxış\nAzərbaycan tarixində özünəməxsus yeri olan tarixi şəxsiyyətlərdən biri də Hacı Zeynalabdin Tağıyevdir. O Azərbaycan xalqının yaddaşında həm də böyük xeyriyyəçi insan kimi qalıb. Həmin dövrdə imkanlı insanlar az deyildi. Ancaq onlar arasında xalqın yaddaşında məhz Zeynalabdin Tağıyev qaldı.\nZeynalabdin Tağıyevin xeyriyyəçilik fəaliyyətində xüsusi önəm verdiyi sahələrdən biri təhsildir. O qazandığı pulun bir hissəsini davamlı olaraq Azərbaycan xalqının savadlanmasına, maariflənməsinə həsr edib. Onun ən böyük xidmətlərindən biri də çoxlu sayda gəncləri təhsil almaq üçün xaricə göndərməsi olub. Sonradan həmin şəxslər Azərbaycan tarixində, ictimai fikrində mühüm rol oynadılar.\nBu gün Hacı Zeynalabdin Tağıyevin xatirələrdə qalmasının əsas səbəblərindən biri ölkə başçısının qeyd etdiyi kimi onun xeyriyyəçilik fəaliyyətidir. Onun fəaliyyətinin böyük hissəsi bizə məlumdur. Ancaq onun xeyriyyəçilik fəaliyyəti bununla məhdudlaşmır. Onun atdığı hər bir addım Azərbaycanın mədəni inkişafına, milli ənənələrinin möhkəmlənməsinə, xalqın maariflənməsinə ciddi töhfələr verib.


Təbrik edirik » Ismayilli-Xeberleri.info . Ismayıllı-Xəbərləri Qazetinin rəsmi saytı.\nİsmayıllı-Xəbərləri » 2015 Sentyabr 8 » Təbrik edirik\n2015 Sentyabr 8\nSizi 65-ci doğum gününüz münasibəti ilə “İsmayıllı xəbərləri” qəzetinin oxucuları, onların ətrafında olan saf və səmimi insanların adından təbrik edir, Sizə istək və arzularınızın gerçəkləşməsi üçün möhkəm can sağlığı, uzun ömür, işlərinizdə uğurlar arzulayırıq!\nSiz Azərbaycanımızı, hazırda isə onun mirvari parçası olan İsmayıllını abad görmək amalı ilə ömrünüzün ən mənalı illərini bu məqsəd və qazanılan şərəfə həsr etmisiniz. Ümidvarıq ki, ulu Yaradanın Sizə bəxş etdiyi sağlamlıq, zəka və vətən sevgisi ilə hələ uzun illər bu yolda böyük uğurlara imza atacaqsınız.\nİnanırıq ki, yorulmadan rəhbərlik etdiyiniz İsmayıllı çiçəklənən Azərbaycanımızın digər bölgələri ilə bərabər, gündən-günə yeniləşəcək və tərəqqi edəcəkdir.\nSiz ömür yolu nümunə olan alim, ziyalı, vətəndaş və ağsaqqalsınız. Haqqı, halalı, İsmayıllını sevənlər həmişə Sizinlədir! Ömrünüzün bütün günləri fərəhli və mənalı olsun, əziz Mirdaməd müəllim!\nAllah Sizi qorusun!!!


Məcburi çıxış - Дырнаг вә тире ишарәләри фәрглидир, һамысы ејни формаја салынсын\nHəftədə bir-iki dəfə səhər düzülüşündə çıxış edirdi. Bir dəfə mərasimdən öncə məni çağırıb dedi ki, Əxəvan, bu gün sən çıxış edəcəksən.\nSəsi baxışı qədər ciddi idi. Bir anlığa əl-ayağımı itirdim. O vaxta qədər bir yerdə çıxış etməmişdim. Təvazökarlıqla dedim: «Hacı ağa, sən natiqsən, mən bunu bacarmaram».\nSəsi daha da ciddiləşdi.\n– Çıxış etsən, öyrənəcəksən.\nBoynumdan atmaq üçün israr etməyə başladım. Axırda hirsləndi.\n– Mən savadsız kəndli bir qocayam, amma danışıram, sənsə təhsillisən, dərs oxumusan, niyə bacarmazsan?! Həqiqətən, ayıbdır!\nBaşımı aşağı saldım. Hacı gedə-gedə dedi: «Get, get hazırlaş, sən danışacaqsan».\nYalnız məni yox, briqadanın bütün komandir heyətini buna məcbur edirdi. Bir çıxış etmək məcburi idi, bir də Bəsic çadırında xörək yemək. Səhər yeməyi vaxtı deyirdi: «Vəhidi, Əxəvan və əməliyyat başçısı Cundullah batalyonuna getsinlər».\nÖzü də bir-iki nəfərlə başqa bir batalyona gedir, digərlərini də yerdə qalan batalyonlara göndərirdi. Belə olduqda, səhər yeməyinə sıravi Bəsic üzvlərinin qonağı olurduq. Öz işi həmişə hamıdan çətin olurdu: Bir-iki tikə bir çadırda yeyirdi, bir-iki tikə növbəti çadırda və s. Beləliklə, bütün çadırlara baş çəkmiş olurdu.\nNahar və şam yeməklərində də belə olurdu. Məcburi çıxışın və bu şəkildə xörək yeməyin səbəbini soruşanda deyirdi: «Uşaqlar sizi səsinizlə tanımalıdır, üzünüzlə yox».\nO deyirdi: «Uşaqlar əməliyyat gecəsində qaranlıqda Əxəvanın üzünü görmürlər, səsini eşidirlər. «İrəliyə» deyən kimi bilirlər ki, bu, Əxəvandır. Mən «sola dönün» deyən kimi bilirlər ki, bu, Burunsidir».\nBu açıqlamanı eşidənlər onu alqışlayırdılar. Üstəlik, məcburi çıxışın və əsgərlərlə birgə xörək yeməyin faydalarından yalnız biri idi bu, başqa faydaları da var idi.\nHacı 17 Şəhrivər xəstəxanasında yatırdı. Bir gün atam onu görməyə getdi. Qayıdandan sonra dedi: «Sənin bu komandirin böyük adamdır».\n– Əsla bu dünyanın adamı deyil, burada müvəqqəti qalıb, əminəm ki, yeri başqa yerdir.\nHacının sözlərindən çox xoşu gəlmişdi. O, deyirdi: «Söhbət edərkən huridən söz düşdü. Qulağına dedim ki, hacı ağa, o dünyaya gedəndə birini də mənim üçün al».\nO da gülüb dedi ki, baş üstə.\nSonra da çox mənalı bir söz dedi. Mənə dedi ki, biz öz yoldaşımızı o dünyanın yüz hurisinə dəyişmərik.\nAtama dedim ki, hacı yoldaşını yaxşı tanıyıb. Elə fədakar və dözümlü bir qadının qədrini hacı kimi adam bilər.\nVəlfəcr-hazırlıq əməliyyatından öncə idi. Batalyonları gecə təlimlərinə aparırdıq.\nBir gün Əbdülhüseyn motosikletlə gəlib dedi ki, gedək ətrafı gözdən keçirək.\nFəkkə bölgəsi çox qumlu idi. Piyadalar ən azı 30-40 kilometr getməli, yeddi-səkkiz kilometr də silah və texnikalarla irəliləməli idilər. Buna əhəmiyyətsiz yanaşdım.\n– Biz hər gecə təlim keçirik.\n– Yox, dəqiq planlarımız olmalıdır ki, uşaqların hazırlığı daha da artsın.\nSonra gülümsəyib sözünə davam etdi: «Fəthülmübin əməliyyatının xatirələrini yenidən yaşayacağıq».\nMotosikletin tərkinə oturdum. Qaz verdi və yola düşdük.\nTəxminən on beş kilometr getdik. Bir təpənin yanında saxladı. 124-cü təpə idi. Motorsikletdən enib təpənin başına çıxdıq. Yolda dedi ki, sənə o təpənin xatirəsini danışacağam.\nFəthülmübin onun batalyon komandiri kimi iştirak etdiyi ilk əməliyyat idi. Həmin əməliyyatda mən ondan ayrı düşdüm; o, bir səmtdən irəliləyirdi, mən başqa bir səmtdən.\nHavadan hələ səhər ətri gəlirdi. Təpənin başında yerimizi rahatladıq və o, 124-cü təpənin xatirəsini danışmağa başladı:\n«Əməliyyat komandirinin dediyi kimi, bizim işimiz çox mühüm idi. Düşmən mövqelərinin içinə doğru təxminən dörd kilometr irəliləyib bu təpəyə çatmalı idik. Ondan sonra işimiz başlayırdı. Düşmənin ən güclü diviziyasının qərargahı burada, bu təpənin üstündə yerləşirdi.\nÜstəlik, təpəyə çatandan sonra əmri gözləməli idik. Demişdilər ki, əməliyyatın başlandığı elan olunan kimi bu bölgəni vurmağa başlayarsınız.\nƏməliyyat gecəsi hamıdan tez biz yola düşdük. Yolumuz dırmıqlanmış yerdən idi. Çox əziyyətlə düşmən xəttini aşdıq. Sonra iş daha da çətinləşdi, lakin bu təpəyə çatana qədər ciddi problem yaşamadıq. Buraya yaxınlaşandan sonra uşaqlara işarə verdim ki, uzanın.\nHamı yerə uzandı. Burada olsaydın, bir nəfərin nəfəsinin səsini də eşitməzdin. Bütün diqqətim ətrafda idi. Zaman çox ağır keçirdi. Hər an ratsiyadan hücum əmrini gözləyirdim.\nBir neçə dəqiqə ötdü, amma xəbər çıxmadı. Hamıdan çox mən narahat idim. Elə şəraitdə canlı qüvvəyə nəzarət etmək çətin idi. Uşaqların düz başlarının üstündəki düşmən pulemyotları ən zəif bir səsə hazır dayanmışdılar. Düşmən diviziyasının qərargahının hər tərəfinə tikanlı məftillərdən dairə çəkmiş, torpaq və qum dolu kisələr düzmüş və digər maneələr yaratmışdılar.\nDüşmən oranı elə düzəltmişdi ki, xətti yarılsa belə, ən azı qərargah müqavimət göstərə bilsin. Qərargahın hər addımına bir keşikçi qoymuşdular. Bir dəfə başımı qaldırıb baxanda özüm yeddi-səkkiz SUV avtomobili saydım.\nBir neçə dəqiqə də ötdü, hələ xəbər yox idi. Narahatlığım anbaan artırdı. Bir nəfərdən ən zəif bir səs çıxsaydı, həm öndən, həm də arxadan bizi atəşə tutacaqdılar.\nBundan ötrü çox narahat deyildim. Bizim batalyonumuz fədai kimi çıxış edirdi və uşaqlar şəhadətə hazır idilər. Narahatlığım əməliyyatın bilinəcəyinə görə idi. Onlar bizi görsəydilər, əməliyyat iflas edərdi.\nBir neçə dəqiqə də ötdü, bir xəbər çıxmadığını görəndə zikrə və təvəssülə başladım. Elə əvvəldə üzüm tamamilə islandı. Uşaqların belə sakit qala bilməsi üçün dua edirdim; birinin öskürəyi gəlsə də, səsi çıxmasın, Allah eləməmiş, silah-zad tərpənməsin. Ən çox da dua edirdim ki, tez əməliyyat əmri verilsin.\nTəvəssül duasını oxuyurdum. Həzrət Peyğəmbərdən (s) başlayıb İmam Mehdiyə qədər oxudum, amma xəbər çıxmadı. Göz yaşları içərisində zikr və təvəssülə davam etdim. Çox keçmədən çiynim üzərindəki əli hiss etdim. Ratsiyaçı idi. Ratsiyanı uzatdı, onun əlindən necə aldığımı bilmədim. Komandir idi, çox astadan danışırdı.\n– Allaha təvəkküllə başla!»\nSözü buraya çatanda Əbdülhüseyn susdu. Üzü qızarmışdı. Ağlayırdı. Uzaqlara baxır, deyəsən, həmin səhnələri görürdü. Bir az sonra sözünü davam etdirib dedi: «Mən nə olduğunu anlamadım, özümə gələndə gördüm ki, ratsiyaçı ilə tək qalmışam, hamı gedib. Bilmirəm tikanlı məftilləri və digər maneələri necə keçdilər, ancaq bilirəm ki, qısa müddət ərzində səngərləri və hər şeyi dağıdıb qərargahı tutdular. Bu, düşməni iflic etdi. Onlar komandirləri başları üstündə olanda məğlub olurdular, o ki qala komandirsiz olduqda.\nBizim tərəfdən uşaqlar digər səmtlərdən əməliyyata başlamışdılar. Düşmənin məyusluğu hər an artırdı. Həmin gecə bütün bu bölgələr bizim əlimizə keçdi.\nDüşmənin qərargahında farsca yaxşı danışan bir neçə qadın vardı. Onların işi bizim ratsiya danışıqlarımızı dinləmək idi. Uşaqlar onları əsir tutdular. Onlar deyirdilər: «Biz birdən gördük ki, sizinkilər gəlmişlər və səngərlər bir-bir əldən gedir».\nƏməliyyatın ertəsi günü komandirlərin biri yanıma gəldi. O, məni qucaqlayıb öpür və deyirdi: «Sən nə etdin ki, çox qısa müddətdə bu qərargahı çökdürə bildin? Bilirsən nə oldu? Düşmənin bütün qüvvəsi iflic oldu, başını itirdi. Axı komandiri, arxa-dayağı məhv olmuşdu!»\nO, bizim bir neçə dəqiqə ərzində oranı tutmağımızı gözləmirmiş. O deyirdi: «Əməliyyat əmri verəndən sonra oturub hesabladıq ki, siz maneələrdən keçib qərargaha çatana və oranı vurana qədər çox çəkəcək, amma birdən gördük ki, qərargahın səngəri və ratsiyaları bir-birinə qarışdı və bütün sistemləri çökdü».


FUTBOL : "Qəbələ"də yeni baş məşqçi : Xəbərlər : İdman xəbərləri\nSayta qoyulub: 19:33 20.08.2018 (238 dəfə oxunub)\n“Qəbələ” Futbol Akademiyasının məşqçisi Famil Xəlilov Azərbaycan milli komandasına təyinat alıb. 35 yaşlı mütəxəssis 15 yaşadək futbolçulardan ibarət yığmaya rəhbərlik edəcək. Belə ki, bu komandanın baş məşqçisi vəzifəsi Xəlilova həvalə olunub.\n2008-ci ildən “Qəbələ” klubunun akademiyasında çalışan mütəxəssis bu 10 ildə müxtəlif yaş qrupu üzrə komandalarda fəaliyyət göstərib. “Qəbələ”nin gənc oyunçularının yetişib, ərsəyə gəlməsində pay sahibi olan Xəlilov rəhbərlik etdiyi komandalarla Azərbaycan çempionu olub, müxtəlif əyarlı mükafatlara yiyələnib.\n2017/18 mövsümündə onun baş məşqçisi olduğu “Qəbələ”nin U-19 komandası AFFA-nın Gənclər Liqasının qalibi olub və UEFA Gənclər Liqasına vəsiqə qazanıb. Xəlilovu U-19-un çalışdırıcı vəzifəsində ötən mövsüm əvəzedici komandanın baş məşqçisi olan Emin İmaməliyev əvəzləyib.\n“Qəbələ” İdman Klubu Famil Xəlilova akademiyadakı fəaliyyətinə görə təşəkkür edib, gələcək karyerasında uğurlar arzulayıb.


"ASAN Kommunal" regionlarda da fəaliyyət göstərəcək » AFN.az - Xəbər Portalı\n"ASAN Kommunal" regionlarda da fəaliyyət göstərəcək\n19:21 / 06.05.2016 474\n"Bu günə qədər 600-dən çox Asan Xidmət könüllüsü işlə təmin olunub".\nBunu Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin sədri İnam Kərimov "ASAN radio"nun “Qəbuldasan” verilişində bildirib.\nOnun sözlərinə görə, hər bir ASAN xidmət mərkəzində 80-100 arası könüllü cəlb olunub: “Artıq könüllülərin məktəbi yaradılıb. Könüllülərin iş tapması üçün "ASAN Kadr" qurulub. Bu proqram vasitəsilə yalnız dövlət qurumlarında deyil, özəl sektorlar tərəfindən də könüllülərin işə götürülməsi həyata keçirib”.\nASAN Kommunal mərkəzləri həm Bakı şəhərində, həm də regionlarda fəaliyyət göstərəcək deyən İnam Kərimov bildirib ki, kommunal ödənişlər “ASAN Kommunal” da göstərilən xidmətlərin kiçik bir hissəsidir: “Bu xidmətin həyata keçirilməsi üçün müəyyən vaxt tələb olunur.\n“Azərişıq” ASC, “Azərsu” ASC və “Azəriqaz” İstehsalat Birliyinə aid olan bütün müştəri xidmətləri "ASAN Kommunal"da həyata keçiriləcək. Yəni ilkin olaraq qeyd olunan 3 qurumun göstərdiyi xidmətlər həyata keçiriləcək, sonra isə qarşılıqlı razılaşma əsasında digər kommunal xidmətlər də ASAN Kommunal mərkəzlərində təqdim ediləcək”.(Report)\n“ASAN Komunal” mərkəzləri növbəli rejimdə çalışacaq\n"ASAN xidmət”də cəmi iki gün iş olmayacaq\n“ASAN xidmət” qeyri-iş günlərində də işləyəcək\nGömrük də "ASAN"laşır\nASAN ödəniş terminalları istifadəyə verilib


Əxlaqi gözəlliklərin ən mühüm əlamətlərindən biri də insafdır. Danışıqda çoxunun insaflı olduğunu iddia etməsinə baxmayaraq, əməl mərhələsində buna çoz az adam riayət edir.\n«....Danışıqda tərif və vəsf edərkən haqqın dairəsi hər şeydən genişdir, amma əməl zamanı (yəni haqqı əda edərkən) hər şeydən dar və məhduddur...»(«Nəhcül-bəlağə»: Sübhi Saleh: Xütbə-216)\nBəli, insanların çoxu haqqı yaxşı tanıyır və yaxşı vəsf edirlər, amma əməl zamanı özlərini darısqallıqda görüb asanlıqla haqqı sahibinə vermirlər.\n«....Söz söylədiyiniz zaman qohumunuz olsa belə, ədalətli olun. Allah qarşısındakı əhdi yerinə yetirin. (Allah) bunları sizə tövsiyə etmişdir ki, bəlkə düşünüb öyüd-nəsihət qəbul edəsiniz!» («Əl-Ənam»-152).\n4) zərərinə olsa da, haqqı demək.(«Mişkatül-ənvar»: s. 218.)\n«Yoxsulla dərdləşən və camaatla insaflı davranan həqiqi mömindir.»(«Əl-Xisal» (səduq): c-1/s-87 / hədis-42.)\n«...Kim başqaları ilə insaflı davransa, Allah-təala onu izzətli edər.»(«Üsul Kafi»: II c/s-144 / hədis-4.)\nTəkcə «Sübhanəllah...» demək Allahı yad etmək deyildir, əksinə Allahı yad etmək dedikdə, məqsəd Allahın əmrlərinə itaət edib, haram buyurduqlarından çəkinməkdir.(«Biharül-ənvar»: Beyrut nəşri: XXXII c/s-26; «Üsul Kafi»: II c/s-145/hədis-5; «Əl Xisal» (əl-Səduq): I c/s-110.)»\n3) istər zərərinə və istərsə də xeyrinə olsun, hər iki halda haqqı deyən şəxslər.(«Biharül-ənvar»: Beyrut nəşri: XXXII c/s-26; «Üsul Kafi»: II c/s-145/hədis-5; «Əl Xisal» (əl-Səduq): I c/s-110)»\nƏn az hüquq.\nMüəlla ibn Xüneys İmam Sadiq(ə)-dən müsəlmanın müsəlmana olan haqqının nə olduğunu soruşduqda İmam (ə) buyurdu:\n-Müsəlmanın müsəlmana olan haqqı yeddidir. Bunun yeddisi də vacibdir. Əgər bu hüquqlardan birinə riayət etməzsə, Allahın vilayət və itaətindən çıxmış, günaha batmışdır.\n-Ey mənim mövlam, bu hüquqları mənə söyləyin.\n-Mən səni çox sevirəm. Qorxuram, bu hüquqları pozasan, bilib, amma əməl etməyəsən.\n-Allaha pənah aparıram.\n-Müsəlmanın müsəlmana olan haqqı ən azı budur ki, özünə rəva bildiyini ona da rəva bilsin, özü üçün bəyənmədiyini onun üçün də bəyənməsin.(«Üsul Kafi»: II c/s-169/hədis-2)\nƏmirəl-möminin(ə)-in Malik Əştərə əmri.\nHəzrəti Əli(ə) Malik Əştərə yazdığı fərmanda buyurur:\n«...Allah və bəndələrinə qarşı insafı əldən vermə. Ətrafındakılar, ailən və xidmətçilərinlə insaflı ol. Əgər insafı özünə peşə etməsən, zülmkar olarsan. Allah bəndələrinə zülm edən şəxsə Tanrı da düşməndir. Allah düşməni olduğu şəxsin üzrünü qəbul etməz. Belə bir şəxs Uca Yaradanla vuruşur. (Onun bir yolu var) Zülmdən əl çəkib tövbə etsin...»(«Nəhcül-bəlağə»: Sübhi-Saleh: 53-cü məktub.)\nƏn ağır vəzifələr.\nİnsafa riayət etmək çətin və əhəmiyyətli olduğundan məsum İmamlardan(ə) nəql olunmuş bu iki hədisə diqqət yetirin:\n1) İmam Sadiq(ə) buyurdu:\n«Allahın bəndələrinə vacib etdiyi ən çətin vəzifənin nə olduğunu sizə söyləməyimmi? Onlardan birincisi başqalarına qarşı insaflı olmaqdır.»(«Üsul Kafi»:II c/s-145 / hədis-6.)\n2) İmam Sadiq(ə)-in səhabələrindən bir neçəsi özlərinə lazım olan sualları məktuba yazıb Mədinəyə gedən Əbdül Əla adlı bir şəxslə İmam Sadiq(ə)-ə göndərdilər. Əbdül Əlaya tapşırdılar ki, müsəlmanın müsəlmana olan haqqı barədə şifahi olaraq o Həzrətdən soruşsun.\nƏbdül Əla deyir:\n«İmam Sadiq(ə)-in hüzuruna gəlib məktubu ona verdim. Din qardaşlarının qarşılıqlı hüququ haqda İmamdan soruşdum. Amma mənim gözlədiyimin əksinə olaraq, İmam Sadiq(ə) bu sualdan başqa bütün suallara cavab verdi.\nMədinədən qayıdarkən İmam Sadiq(ə) ilə xudafizləşmək üçün o Həzrətin hüzuruna gəlib dedim:\n-Mənim sualıma cavab vermədiniz?\n-Qorxuram, həqiqəti deyəm, amma siz ona əməl etməyəsiniz və Allahın dinindən xaric olasız.\n-Allahın bəndələri üzərində qoyduğu ağır vəzifələrindən üçü də bunlardır:\n1) özünlə başqaları arasında ədalət və insafla davranıb, özünə qarşı xoşladığın tərzdə onlarla rəftar etmək;\n2) malını müsəlman qardaşından əsirgəməyib, onlara eyni gözlə baxmaq;\n3) bütün hallarda Allahı xatırlamaq. Təkcə «Sübhanəllah» demək Allahı yada salmaq və zikr etmək deyildir. Allahı yada salmaq odur ki, haram bir işlə qarşılaşanda Allahı nəzərə alıb ondan çəkinəsən.»(Yenə orda: səh.170/hədis-3.)\nHəyatda insafın riayət olunası müxtəlif mərhələləri vardır. Hər bir şəxs hansı mərhələdədirsə, o mərhələyə uyğun insafa riayət etməlidir. İnsanfla davranmamaq dünya və axirətin puç olmasına gətirib çıxarar. İnsafa riayət etmək üçün ən əhəmiyyətli yer məhkəmədir. Məhkəmədə və dövlət işlərində hakimlik edərkən həqiqətdən başqa bir şey nəzərdə tutulmalıdır. Əgər insan başqalarının təsiri altına düşərsə və yaxud qohumluğa, dostluğa xatir iddiaçılardan birinə tərəf yönələrsə, şübhəsiz, ədalət və insaf xəttindən çıxıb Allah qanunlarına zidd hökm verəcəkdir. Allahın «Nazil etdiyinin» ziddinə hökm verənlər də zülmkar və kafirlərdir. «Qurani-Kərim»də buyurulur:\n«...Allahın nazil etdiyi (kitab və şəriət) ilə hökm etməyənlər, əlbəttə, zalimlərdir!» («Maidə»-45).\n«... Allahın nazil etdiyi ilə hökm etməyənlər, əlbəttə, günahkarlardır.» («Maidə»-47).\n«...Allahın nazil etdiyi (kitab və şəriət) ilə hökm etməyənlər, əlbəttə, kafirlərdir!» («Maidə»-44).\nİslamda məhkəmənin əhəmiyyətindən, hakimdən və məhkəmədən söhbət düşərkən göz önündə ali məhkəmə mərhələlərində yerləşən hakimlər canlanır, ancaq məhkəmə imam və yaxud imam canişini tərəfindən təyin olunmuş hakimə bağlı deyildir. Çünki hökm vermək bizim nəzərimizdə əhəmiyyətsiz görünən hallara da aiddir. Misal olaraq, mərhum Təbərsinin nəql etdiyi hədisi burada qeyd edirik:\n«Bir gün iki uşaq əllərində yazdıqları vərəqi imam Həsən(ə)-nin yanına gətirib onlardan hansının gözəl xətti olduğunu söyləməsini İmamdan xahiş etdilər. Kənardan bunu müşahidə edən Əmirəl-möminin(ə) övladına buyurdu: «Övladım! Haqqına mühakimə etməyin üçün düzgün fikirləş, çünki bu, Allahın qiymət günü səndən soruşacağı mühakimənin bir növüdür.»(«Təfsiri məcməül-bəyan»: Beyrut nəşri: III c/s-64/Nisa-58-in təfsiri.)\nDeməli, gözəl əxlaqa malik olan şəxs həyatın bütün mərhələlərində insafı əldən verməməli, özünə rəva bilmədiyini başqalarına da rəva bilməməlidir.\nBaşaqalarının namusunun qorunması.\nXalqın namus və şəxsiyyətinin qorunması gözəl əxlaq sahiblərinin xüsusiyyət və həyat qayda-qanunlarındandır. Başqa sözlə desək, başqalarına aid olan xüsusi və məhrəm yerlərə (yataq otağı, istirahət otağı vəs.) onların icazəsi və razılığı olmadan girmək olmaz. Yeri gəlmişkən, bunu da bilmək lazımdır ki, burada yalnız hüquqi və fiqhi məsələ müzakirə olunmur. (məsələn, birinin icazəsi olmadan daxil olmaq haramdır və ya yox), əksinə hüququn məhdud çərçivəsindən ali bir məqamda yerləşən ictimai, insani və əxlaqi bir məsələ müzakirə olunur. Bu məsələ insanların namusu, şəxsiyyəti və iffəti ilə əlaqədar qorunması lazım olan bir məsələdir. Həmin əxlaqi qayda-qanunu pozmaq fiqhi və hüquqi hökmü pozmaqdan daha ağırdır.\nBu hallardan biri də insanların mənzil və yaşayış yerlərinə ehtiramla yanaşmaqdır. Bu, təkcə mülki cəhətdən yox, insanların mənəvi dəyər və şəxsiyyətinin qorunmasına görə lazımdır. Belə yerlərə hörmətsizlik mal-dövlət kimi insana aid olan əşyalara yox, onun özünün hüququna təcavüz kimi hesab olunur, yəni burada insanın varı, dövləti yox, öz şəxsiyyəti nəzərdə tutulur. Əksər ayələri insanın şəxsiyyət və mənəvi dəyərlərinin qorunması ilə əlaqədar olan «Nur» surəsində bu haqda çox maraqlı hökmlər verilmişdir:\n«Ey iman gətirənlər! Başqalarının evlərinə sahiblərindən icazə almadan və onlara salam vermədən girməyin. Bu, (ədəb-ərkan baxımından) sizin üçün daha yaxşıdır. Bəlkə (Allahın bu əmrinin hikmətini) düşünüb anlayasınız (və həmişə yadda saxlayıb ona əməl edəsiniz)».\n«Əgər orada heç kəsi tapmasanız, sizə icazə verilməyənədək içəri girməyin. Sizə: «Geri dönün!»-deyilsə, geri dönün. Bu, Allah yanında sizin üçün daha yaxşıdır. Allah nə etdiklərinizi bilir!» («Nur»-27,28).\nAllah-təala bu ayələrdə riayət olunması lazım olan qayda-qanunların bir hissəsini bəyan etmişdir. Belə ictimai qayda-qanunlara riayət etməmək xalqın ümumi iffətinə zərər vurur, fərdin xüsusi həyatının araşdırılmasına səbəb olur. Bu özü isə islam əxlaqına zidd bir hərəkətdir, çünki İslam dinində həmin məsələlərə o qədər diqqət yetirilir ki, hətta evin qapısını döyərkən belə kənarda dayanmaq buyurulur.\nPeyğəmbər(s) qapının qarşısında dayanıb evə daxil olmaq üçün icazə istəyən Əba Səid adlı səhabələrindən birinə buyurdu:\n«İcazə istəyərkən qapı ilə üzbəüz dayanma.»(«Təfsiri Fəxr Razi»: XXIII c/s-198)\nBaşqa bir hədisdə də nəql olunur:\n«Peyğəmbər(s) birinin evinə gələndə (o zaman qapıya pərdə tutmaq dəb olmadığından) qapı ilə üzbəüz dayanmazdı. Qapının sağ və ya sol tərəfində durub: «Əssalamu Əleykum.»- deyib bu vasitə ilə evə daxil olmaq üçün icazə alardı.»(Yenə orda)\nŞəriətə görə, valideynlərin evinə gələn zaman belə icazə alıb, sonra içəri daxil olmaq lazımdır. Bu barədə aşağıdakı hədisə diqqət yetirin:\nBir nəfər həzrəti-Mühəmməd (s)-dən soruşdu:\n-Anamın otağına daxil olarkən icazə almalıyammı?\n-Məndən başqa anama qulluq edən yoxdur. Yenə də icazə almalıyam?\n-Ananı çılpaqmı görmək istəyirsən?\n-Belə isə otağa daxil olarkən ondan icazə al.(«Təfsiri- məcməül-bəyan» Seyda nəşri: IV c/s-135; «Təfsiri-Safi»: İslamiyyə nəşri II c/s-164; «Təfsiri- Əlmizan» XV c/s-124.)\nBir hədisdə nəql olunur ki, əziz Peyğəmbər(s)-imiz qızı həzrəti-Fatimə(s.ə.)-nin evinə gələrkən əvvəl icazə alar, sonra evə daxil olardı.\nCabir ibn Abdulla Ənsari belə deyir:\nRəsullulah(s) evindən çıxıb həzrəti-Fatimə(s.ə.)-ni görməyə getdi. Mən də o Həzrətlə idim. Evə daxil olmaq istəyərkən əlini qapıya söykəyib qapını bir az arxaya vuraraq buyurdu:\nFatimə(s.ə.) salamın cavabını verdi. Sonra Peyğəmbər(s) buyurdu:\n-İcazə olar gələk?\nFatimə(s.ə.) ərz etdi:\n-Bəli, ey Allahın Rəsulu...(«Təfsiri-nurus-sənəleyn» III c/s-587)\nYuxarıda qeyd olunan hədislərdən öyrənirik ki, bəşər övladına nümunə olan Peyğəmbər(s) özü bu məsələlərə ciddi surətdə riayət edirdi. Biz onun ardıcılları kimi, o Həzrəti həyatımızda ülgi seçərək belə incəlikləri gözdən qaçırmamalıyıq. Buna görə birinin evinə və ya xüsusi otağına daxil olarkən icazə alınmalıdır.\nÖvladın əxlaqi vəzifəsi.\n«Qurani-Kərim»də ata-ana ilə birgə yaşayan övladın vəzifəsi haqqında belə buyurulur:\n«Övlad ata-ananın istirahət etdiyi yerə icazəsiz daxil olmamalıdır.»\nBu, İslam nəzərindən əxlaqın əhəmiyyətini bəyan edən bir hökmdür, çünki «Qurani-Kərim»də hər xırda məsələ haqda ayə nazil olmamasına baxmayaraq, valideynin şəxsiyyəti, intim əlaqələrə əhəmiyyət, iffət və övlad əxlaqına riayət bu haqda xüsusi ayənin nazil olmasını tələb edirdi:\n«Ey iman gətirənlər! Sahib olduqlarınız (kölə və kənizlər), həddi-buluğa çatmayanlar (yanınıza daxil olmaq istədikdə) bu üç vaxtda sizdən icazə alsınlar: sübh namazından əvvəl; günorta (yatıb dincəlmək, istirahət etmək üçün) paltarlarınızı çıxartdığınız zaman və gecə namazından sonra. (Bu vaxtlar insan paltarlarını çıxarda bilər, zövcəsi ilə bir yerdə uzanıb ixtilat edə bilər və i.a.) bu üç vaxt sizin üçün xəlvət vaxtdır. (paltarsız ola bilərsiniz). Qalan vaxtlarda bir-birinizin yanına (icazəsiz) girib çıxmaqda sizə də, onlara da heç bir günah yoxdur. Allah ayələri sizə belə izah edir. Allah (hər şeyi) biləndir, hikmət sahibidir!»\n«Sizdən olan uşaqlar da həddi-buluğa çatanda (yanınıza daxil olmaq istədikləri zaman) özlərindən əvvəlkilər kimi izn istəsinlər. Allah Öz ayələrini sizə belə izah edir. Allah (hər şeyi) biləndir, hikmət sahibidir!» («Nur»-58,59).\nBir sözlə, belə ədəb-ərkan qaydalarına riayət etmək gözəl əxlaqın nişanəsidir. Ata və anaların da həmin məsələləri öz övladlarına öyrətməsi zəruridir. Onlar bu incəliklərdən qafil olmamalıdırlar, çünki çoxlarının laqeyd yanaşdığı mühüm məsələ gələcəkdə övladın həyatında arzuolunmaz izlər qoya bilər. Nəticədə, insan əxlaqi azğınlıq və ruhi narahatlıqlara mübtəla olaraq tamamilə varlıqdan silinər.\nGözəlliyə meyl və gözəllik sevgisi.\nGözəlliyə meyl və gözəllik sevgisi insanın fitri cəhətlərindən biridir. Psixoloqların nəzərinə görə, gözəlliyə meyl, xeyirxahlıq, maraq və Allahaxtarma duyğusu-bütün bunlar birlikdə insan mənəviyyatının dörd təməl sütunudur. «Qurani-Kərim»də insanın gözəllik aşiqi olduğu həqiqət hesab edilir. Həyatda onun fəaliyyətinə təkan verən ən əsas amil bu qüvvədir:\n«Qadınlar, uşaqlar, qızıl-gümüş yığınları, yaxşı cins atlar, mal-qara və əkin yerləri kimi nəfsin istədiyi və arzuladığı şeylər insanlara gözəl göstərilmişdir...» («Ali-İmran»-14).\n«Onları səhər naxıra, axşam axura gətirdikdə baxıb zövq alırsınız». («Nəhl»-6).\nAyələrdə açıq-aydın bu fitri qüvvəyə işarə olunmuşdur. Ulduzlar haqda buyurulur:\n«Biz (sizə) ən yaxın olan göy üzünü ulduzlarla bəzədik...» («Saffat»-6).\n«Mal-dövlət, oğul-uşaq bu dünyanın bər-bəzəyidir. Əbədi qalan yaxşı əməllər isə Rəbbin yanında həm savab,həm də (Allahın mərhəmətinə) ümid etibarilə daha xeyirlidir!» («Kəhf»-46).\n«Qurani-Kərim»də gözəllik sevgisi heç vaxt pislənməmiş, əksinə, Allahın əta etdiyi gözəlliklərin əslində (Onun) yaxşı və saleh bəndələrinə aid olduğu söylənilmişdir. Yerdə qalanlar möminlərin süfrəsinin qalığı ilə dolananlardır.\nSözsüz ki, ilahi nemət və bəxşişlərdən istifadə etməyin miqdarı və qaydası haqda mömin bəndə üçün bir sıra qanun və məhduddiyyətlər vardır. Buna riayət etmək möminliyin şərtlərindəndir. İslam əxlaqında bu, normal hədd sayılır. Bu haqda bir neçə ayə və rəvayətlərə işarə edirik:\n«De: «Allahın öz bəndələri üçün yaratdığı zinəti və təmiz (halal) ruziləri kim haram buyurmuşdur?» De: «Bunlar dünyada iman gətirənlər üçündür. (Lakin kafirlər də onlardan istifadə edə bilərlər), qiyamət günüdə (axirətdə) isə yalnız möminlərə məxsusdur.» Bu ayələrimizi anlayıb-bilən bir tayfaya belə ətraflı izah edirik.» («Əraf»-32).\nCategory: İslamda Əxlaq 2 | Views: 547 | Added by: Islam_Kitabxanasi | Rating: 0.0/0


“Google Translate” proqramı internetə qoşulmayan tərcümə əldə etdi\n"Google"un tərtibatçıları "Google Translate" mobil proqramını yeniləyiblər və onu daha dəqiq avtonom (internetə qoşulmasız) tərcümə ilə təmin ediblər. "Google"un bulud infrastrukturuna qoşulmasız işləyən avtonom tərcümənin dəqiqliyi 20 faiz yüksəlib.\nLent.az -a "ICTnews"ə istinadən bildirir ki, bir neçə il bundan əvvəl "Google Translate"in yaradıcıları proqramın internetə qoşulmasız işləyən versiyasını təqdim etmişdilər. İndi, növbəti yeniləmənin çıxarılması ilə əlaqədar "Google" tərcüməçisinin avtonom rejiminin dəqiqliyi yüksəlib.\nYeni versiyada 59 dil üçün avtonom tərcümələrin dəqiqliyi orta hesabla 12 faiz artıb. Bəzi dillərdə (məsələn, Polşa, Koreya və yapon) avtonom rejimin dəqiqliyi 20 faiz yüksəlib" – "Google"un nümayəndələri qeyd ediblər və əlavə olaraq bildiriblər ki, internetə qoşulma vaxtı tərcümələrin dəqiqliyi daha yüksəkdir.


Dollar kreditləriylə bağlı təkliflərin mənfi cəhətləri açıqlandı\n28 Dekabr 2015 - 17:24\nBir çox ekspertlər milli valyutanın məzənnəsinin dəyişməsi ilə əlaqədar Azərbaycan banklarının müştərilərlə münasibətlərinin nizamlanması üzrə müxtəlif təkliflərlə çıxış etməyə başlayıblar. Xüsusilə təklif edilir ki, kredit borcunun bir hissəsi silinsin, bank manatın köhnə və yeni məzənnəsi arasındakı fərqi qarşılasın.\nSonuncu halda, müştərilərinə xarici valyutada borclarını köhnə məzənnə üzrə ödəmək imkanı təqdim etməklə, fərqin qarşılanmasını üzərinə götürən “Naxçıvanbank”ın təcrübəsinə istinadən edən ekspertlər analoji təcrübəni digər banklarda tətbiq etməyi təklif ediblər.\nBu məsələni şərh edən Azərbaycan Banklar Assosiasiyasının rəhbəri Zakir Nuriyev trend.az-a bildirib ki, bu təcrübəni qalan banklara tətbiq etmək mümkün deyil: “Naxçıvan Muxtar Respublikasında cəmi bir bank – “Naxçıvanbank” fəaliyyət göstərir, onun xarici valyutada kreditləri üzrə portfeli cəmi 800 min dollar təşkil edir. Bu, böyük məbləğ deyil, bankın kifayət qədər vəsaiti var ki, borclulara kredit borclarını köhnə məzənnə üzrə ödəmək imkanı versin”.\nOnun sözlərinə görə, belə yanaşmanı bütün ölkə ərazisində tətbiq etmək sadəcə mümkün deyil:\n“Bu, real deyil. Bütün bankların xarici valyutada kreditlərinin həcmi 4,2 milyard dollar təşkil edir. Bu məbləğləri hətta müqayisə etmək mümkün deyil. Bankların ümumi kredit portfeli 800 min dollar olsaydı, banklar borcların restrukturizasiyası qaydaları barədə hətta düşünməzdilər”.\nZ.Nuriyev əlavə edib ki, belə addımı digər banklara ayrıca tətbiq etmək də düzgün deyil:\n“Ədalət məsələsi ortaya çıxır. Bunu bir banka tətbiq edib, digərinə isə tətbiq etməyə bilmərik. Vergi məsələləri yaranır. Buna görə də digər banklara başqa metodla yanaşmaq lazımdır”.


Bu ölkənin bankı ölən müştərilərə xidmət göstərdiyinə görə 80 milyon dollar - CƏRİMƏLƏNİB - FED.az\nAvstraliyanın ən böyük banklarından biri olan "Westpac", ölən müştərilərdən xidmət haqlarının tutulması da daxil olmaqla, 10 ildən çox qanunsuz fəaliyyətlərinə görə 80 milyon dollardan çox cərimə ödəyəcək.\nEləcə də bax: Banklarla müştərilərini barışdıracaqlar – AZƏRBAYCANDA YENİLİK\nFED.az xəbər verir ki, bu barədə çərşənbə axşamı Avstraliyanın Qiymətli Kağızlar və İnvestisiyalar üzrə Dövlət Komissiyası (ASIC) məlumat yayıb.\nTənzimləyicinin mətbuat xidmətinin yaydığı açıqlamada bildirilir ki, Komissiya ölkənin ən böyük maliyyə-kredit təşkilatlarından birində - Westpac-da aşdırma aparıb. Məlum olub ki, bank tərəfindən yol verilmiş qanun pozuntuları bank, konsaltinq və sığorta xidmətləri alan istehlakçılara, eləcə də pensiya əmanətlərini banka etibar edənlərə böyük ziyan vurur.\nWestpac 1817-ci ildə əsası qoyulmuş Avstraliyanın ən qədim bank təşkilatıdır. (Marja)


"Adam lap iyrenir" – Çingiz Abdullayev - Azadliq Xeber\n“Adam lap iyrenir” – Çingiz Abdullayev\n“Adam lap iyrənir” – Çingiz Abdullayev\n10.09.2016 / 22:36 xeber –\nTopaz Premyer Liqasının IV turunun “Neftçi”- “Qəbələ” matçı zamanı meydan sahiblərinin Müşahidə Şurasının sədri Çingiz Abdullayev jurnalistlərin suallarını cavablandırıb. Apasport.az saytının əməkdaşının da iştirak etdiyi müsahibədə bir çox məqamlara toxunulub.\n– Nə varsa, biz rəsmi məlumat veririk, yazıblar ki, Müşahidə Şurasının bütün üzvlərini çıxarıblar. Halbuki elə şey yoxdu, çıxarda bilməzlər. Belə şayiələr nahaq yayılır. Biz istəyirik ki, yenidən baxaq görək klub necə işləyir. Baş məşqçimiz Vəli Qasımovun gecə ürəyi tutub, xəstəxanaya aparıblar. Bir jurnalist gedib xəstəxanaya guya görüb ki, Vəli Qasımov orda yoxdu. Adam lap iyrənir. Yalandan yazırlar. Gəlin mərc gələk ki, Vəli hazırda xəstəxanadadı. Əgər orda yoxdusa, mən sizə 1000 manat verməyə hazıram. Orda olsa, sən mənə 1 manat verib, hamının yanında üzr istəyəcəksən.\n– Bu cür məlumatların yayılmasında, klubun da günahı var. Çünki klub rəsmi məlumat vermir…\n– Axı nəyə görə uydururlar? Mən məgər sizdən nəyisə gizlədirəm. Nə vaxt zəng edirsiz, danışıram. Nə sualınız olsa, soruşun danışım. Özünə hörmət edən adam yalandan xəstəxanaya düşər? Bir az insafınız olsun. Bəhram Bağırzadə bu gün Vəli Qasımovun yanında palatada olub.\n– Səhmdarlarla görüş nə vaxt olacaq?\n– Səhmdarla görüş keçən ay olub. Danışmışıq, müzakirə aparmışıq ki, vəziyyəti necə düzəldək. Avqustun 27-də bizim 5 saatlıq iclasımız oldu. Biz istəyirik ki, bəzi islahatlar edək. Xaricə də müraciət etmişik ki, bəlkə, peşəkar gəlib bizə kömək etsin. Məgər biz “Neftçi”ni sevmirik? Biz də istəyirik ki, uğur qazanaq. Yalandan yazırlar ki, “Neftçi” həmişə uduzur. Axı bu, düzgün deyil. Keçən il komandanın qarşısında avrokuboklara qatılmaq və kubokun finalına çıxmaq məqsədi qoyulmuşdu. Biz kubokda “Qəbələ”ni keçib, finala adladıq. Bu, asan məsələ deyildi. Avrokuboklar uğrunda mübarizədə AZAL-ı qabaqladıq. “Neftçi” Avropada yeganə klubdu ki, 5 il ardıcıl finala çıxıb. Düzdü, finalda uduzduq, ancaq “Qarabağ” bizdən qat-qat güclü idi. Hazırda əvəzedici heyətimiz 1-ci yerdə gedir. Bunu niyə görmürsüz? Samir Əliyevi qoymadız işləməyə. Gəldi dedi ki, istefa verirəm, getdi. Əsgər Abdullayevi də işləməyə qoymadız. İndi də Vəli Qasımovu qoymursuz. Yeni məşqçini gətirsək, o da deyəcək ki, “mənə bir il imkan verin”. Axı bir oyuna görə məşqçini çıxarmaqla iş həll olunmur. Nəticələrə baxılacaq, bizim məqsədimiz var ki, “Neftçi” ən azı “üçlük”də olsun. Çətin olsa da, məqsədimiz budu. İstəyərik ki, çempion olaq, ancaq reallıq budu ki, “Qarabağ” hazırda çox güclüdü. Komandamız cavan uşaqlardan qurulub. Bu gün uşaqlarla çox ciddi danışmışıq. Demişik ki, biz sizdən yaxşı oyun tələb edirik. Görsünlər ki, vuruşursuz. Belə davam etsə, dünya tarixində olmayan qərarlar qəbul edəcəyik.\n– Ruslan Qurbanovun “Neftçi”ylə bağlı son açıqlamasına münasibətiniz necədi?\n– O, Müşahidə Şurasına, şəxsən mənə öz təşəkkürünü bildirib. Sadəcə, klubda konfliktləri olub. Hamısını açıqlamaq istəmirəm. Bizdə qanun var ki, kluba gələndə, icazə alıb əşyalarını götürməliydi.\n– Dünənki görüşdə kiminsə istefaya göndəriləcəyilə bağlı qərar qəbul olundu?\n– Bizim təsisçimiz gəldi, onunla bir neçə saat danışdıq. Qərara gəldik ki, klubda çox ciddi dəyişikliklər olsun. Bayramdan sonra qərarlar qəbul edəcəyik. Adamı da Qurban bayramından qabaq işdən çıxararlar? İnsafınız olsun (gülür). Bayramdan sonra yavaş-yavaş dəyişikliklər edəcəyik. Əgər heyətimiz zəifdisə, niyə Prosineçki 3 nəfəri milliyə götürüb, niyə Şikov Makedoniya millisinə çağırılıb. Axı niyə bütün dünya məşqçiləri bu futbolçuları bəyənirlər, bizbəyənmirik. Digər tərəfdən isə uduzuruqsa, biz də narazı qalırıq. Uduzan kimi hamnı istefaya göndərmək olmur axı. Biz həmişə mətbuata açığıq. Soruşun, dəqiq məlumat yazın. Tam məsuliyyətlə deyirəm ki, mən gələndən “Neftçi”də bir qəpik də ora-bura gedə bilməz. Ermənistanda, Gürcüstanda elə Azərbaycanın özündə də belə klub yoxdu. Yeganə klubuq ki, bizdə maliyyə məsələlərini müstəqil audit yoxlayır. Başımla cavabdehəm.


Bulvar ərazisində “sadə çay” verilmir? – VİDEOREPORTAJ | Ailə Travel\nHome Faydalı Bulvar ərazisində “sadə çay” verilmir? – VİDEOREPORTAJ\nDənizkənarı Bulvar ərazisində fəaliyyət göstərən iaşə obyektlərində “Çay dəstgahı”nın israrla təklif olunması hər il olduğu kimi, bu il də bəzi müştərilərin narazılığına səbəb olub. “Sadə çay” (çay, qənd və limon) sifariş verən müştərilərə iaşə obyektləri tərəfindən məcburi olaraq mürəbbə, şokolad, ləpə və. s verilməsi sosial şəbəkələrdə müzakirə mövzusuna çevrilib.\nBəzi müştərilər “sadə çay” sifariş edərkən problem yaşamadıqlarını bildirsələr də, bir qismi isə çayın yanında əlavə şirniyyat götürmək məcburiyyətində olduqlarını qeyd ediblər.\nİaşə obyektlərindən birinin administratoru “sadə çay”ın yanında şirniyyatı məcburi satmadıqlarını bildirib\nDigər administrator isə vurğulayıb ki, saat 21:00-23:30 aralığında obyektlərin daha çox müştəri qəbul edən vaxtı olur: “Bəzən 10 nəfər gəlir və iki saat yarım burada otururlar, yaxud oturduqları bir saat müddətində 3 çaynik çay sifariş edirlər. Biz bu müştərilərə çayı 3 manatdan təklif etsək, qazancımız olmayacaq. Obyektin fəaliyyəti üçün kommunal pulu, işçilərin maaşını vermək lazımdır. Bulvar İdarəsinə tabe olan iaşə obyektlərində müştəriyə sifarişinə uyğun olaraq “sadə çay” mütləq verilməlidir. Hətta yaşlılara, veteranlara səhər 9-dan axşam 6-ya kimi çay pulsuzdur. Onlara nərd, şahmat da verilir. Amma mən yalandan deyə bilmərəm ki, “sadə çay” verirəm. Bizdə çayın qiyməti mürəbbə ilə birlikdə 10 manatdır”.\nBulvar ərazisində daha bir iaşə obyektinin sahibi isə sifariş olduğu təqdirdə “sadə çay” verdiklərini bildirsə də, müştərilər bunun yalan olduğunu söyləyiblər: “Sadə çay” istədik, dedilər mütləq yanında mürəbbə və ya başqa şirniyyat olmalıdır”.\nPrevious articleMeydana ağ girib qırmızı çıxdılar – İspaniyada “Şərab savaşı” + Video\nNext articleCəmi 20 manata 5 ulduzlu oteldə qala bilərsiz-Dehlidə